Medicinski radnici u KBC Zvezdara u Beogradu\nUsled izbijanja pandemije korona virusa zdravstvene institucije u Srbiji preusmerene su prvenstveno na prijem i lečenje pacijenata obolelih od COVID-19. Zbog toga su ljudima koji ne boluju od te bolesti, ukoliko ne spadaju u hitne slučajeve, lekari savetovali da odlože tretmane dok se zdravstvo ne vrati u regularni kolosek.\nVodeći epidemiolozi republičkog Kriznog štaba ističu, međutim, da je virus oslabio i da smo pred početkom vraćanja života i zdravstvenog sistema u normalu.\n"Trebalo je da odem da zakažem pregled na magnetnoj rezonanci, ali nisam to mogla da učinim", priča za Radio Slobodna Evropa (RSE) Vera Milenić iz Beograda koja nije obolela od COVID-19.\nVanredno stanje stavilo na čekanje magnetnu rezonancu u KCS\n"Naime, zakazivanje pregleda na magnetnoj rezonanci u Centru za radiologiju i magnetnu rezonancu Kliničkog centra Srbije prekinuto je zbog uvođenja vanrednog stanja", objašnjava ona.\nZaista, na sajtu Kliničkog centra Srbije stoji obaveštenje objavljeno 18. marta da su takvi pregledi zbog vanrednog stanja obustavljeni.\nVerica Rakić iz Beograda, poslata je nakon operacije slomljene noge na banjsku rehabilitaciju koja je trebalo da traje 21 dan, ali je polovinom marta, posle samo desetak dana, rehabilitacija prekinuta zbog pandemije korona virusa i uvođenja vanrednog stanja.\n"Htela sam da odem na kontrolu na Kliniku za ortopediju i traumatologiju, ali mi je lekar rekao da ne rade kontrole", kaže ona za RSE.\nNi Mirjana Aleksić nije zaražena, ali zbog epidemije korona virusa još nije mogla da ode na kontrolni pregled nakon operativnog zahvata kroz koji je prošla. Pre desetak dana, kaže ona za RSE, lekarka joj je preporučila da, ukoliko ne oseća nikakve tegobe, još ne ide na kontrolu već da sačeka.\nKontrola onkoloških pacijenata takođe na čekanju\n"S obzirom na to da sam pre nekoliko meseci imala operaciju malignog tumora na Institutu za radiologiju i onkologiju u Beogradu, trebalo je da odem na kontrolu, da mi se uradi mamografija i pogledaju nalazi, ali mi je, zbog pandemije i režima rada u vanrednom stanju, preporučeno da zbog rizika zaraze sačekam dok ta ustanova ne počne da radi u normalnom režimu", kaže Aleksić za RSE, dodajući da niko nije mogao tačno da kaže kada će regularni režim rada početi.\nOna ističe da razume situaciju i razloge za izmenjen režim rada zdravstvenih ustanova zbog broja zaraženih virusom koji je stalno rastao i visokog stepena rizika od zaraze i njenog širenja, ali dodaje da ima problem psihološke prirode.\n"Ne osećam bilo kakve tegobe, ali imam osećaj nesigurnosti u pogledu toga da li je sve u redu, posebno s obzirom na to da kad je reč o ovakvim dijagnozama čovek najčešće i ne oseća tegobe. A na pitanje je li sve u redu još ne mogu da dobijem odgovor lekara jer mi je posavetovano da kontrolu odložim zbog epidemije korona virusa", kaže Aleksić.\nRSE se obratio pitanjem kako da se građani leče ako nisu zaraženi virusom Ministarstvu zdravlja, Institutu za kardiovaskularne bolesti "Dedinje" i Kliničkom centru Srbije.\nListe čekanja na život za obolele od raka\nOnkologija: Kome nije hitno, da sačeka\nU jedinom odgovoru koji je stigao do objavljivanja ovog teksta, direktorka Instituta za onkologiju i radiologiju, Danica Grujičić, navela je da se "u Institutu u vreme vanrednog stanja zbog epidemije korona virusa rade operacije malignih bolesnika, radioterapija i hemioterapija po režimu dnevne bolnice, kao i hemioterapija stacionarno".\nOna je dodala je da se obavlja i dijagnostika, s tim što je, kako je navela, primećeno da dolazi mali broj ambulantnih pacijenata.\n"Pacijenti koji se kontrolišu jednom ili dva puta godišnje", kaže Grujičić, "zamoljeni su da odlože svoje preglede do završetka epidemije".\nTakođe, istakla je ona, hitni slučajevi se obavezno primaju i tretiraju kao da su COVID-19 pozitivni dok se ne dobije drugačiji rezultat, a testiraju se odmah.\nGrujičić je za RSE izjavila i da je, nakon što je bio zatvoren tri sedmice zbog pojave korone među zaposlenima i pacijentima, stacionar radioterapije ponovo otvoren 4. maja, kada je primljeno devet pacijenata sa rezultatima COVID-19 negativnosti, shodno preporukama epidemiološke službe. Zaključno sa 7. majem, dodala je, na stacionaru su ukupno hospitalizovana 24 pacijenta.\nNaglasila je i da oni koji budu dolazili na stacionarno lečenje moraju da donesu iz doma zdravlja potvrdu da su negativni na virus unazad nekoliko dana i navela da će takva praksa postojati dok Vlada i Krizni štab ne odluče drugačije.\nPodsetimo, ministar zdravlja Zlatibor Lončar dan posle uvođenja vanrednog stanja polovinom marta za Radio-televiziju Srbije izjavio je da se u zemlji odlažu sve operacije koje nisu hitne, odnosno, da će zdravstvene ustanove primati samo hitne slučajeve. To, precizirao je on, znači da će se operacije raditi samo kod životno ugroženih pacijenata, dok će sve operacije koje mogu da čekaju, kao i specijalistički kontrolni pregledi, biti odloženi.\nBeograd: Zaražena 64 zaposlena i 91 pacijent u Institutu za onkologiju\nKCS: samo 20-30 odsto kapaciteta za 'nekovid' pacijente\nMnoge bolnice i druge zdravstvene ustanove od uvođenja vanrednog stanja pretvorene su u takozvane COVID-19 privremene bolnice. Klinike u okviru Kliničkog centra Srbije pretvorene su u prijemno-trijažne centre. Za vreme epidemije radile su tek sa 20-30 odsto kapaciteta za pacijente koji boluju od drugih bolesti, i to samo za hitne slučajeve.\nSada, kada se život postepeno vraća u normalu, i ova ustanova će fazno povećavati prijem pacijenata koji nemaju korona virus, rekao je 5. maja za TV Prva njen direktor Milika Ašanin.\nUrgentni centar Kliničko-bolničkog centra takođe je na prvoj liniji odbrane od korona virusa, ali prima hitne pacijente uprkos epidemiji. Za sedam nedelja od početka epidemije primio je više od 7.000 pacijenata. Kad postoji sumnja na korona virus, pacijenti se stavljaju se u sobu za izolaciju, a ako se testom potvrdi da su pozitivni na virus, šalju se na Infektivnu kliniku, kaže Ašanin.\nI druge bolnice, poput Zemunske i Kliničko-bolničkog centra Zvezdara, pretvorene su u zdravstvene ustanove za lečenje COVID-19 pozitivnih pacijenata.\nNa VMA zaraženo devet lekara i medicinskih tehničara\nVMA primao pacijente drugih bolnica\nNa drugoj strani, nakon konsultacija sa ekspertskim lekarskim timom iz Kine, po nalogu republičkog Kriznog štaba za suzbijanje bolesti COVID-19, 24. marta je doneta odluka da Vojnomedicinska akademija (VMA) zbog sistema centralne ventilacije nije adekvatna bolnica za prijem pacijenata obolelih od te bolesti, pa su pacijenti takozvanih COVID-19 bolnica upućivani u VMA i tamo nastavljali bolničko lečenje, stoji na sajtu ove medicinske ustanove.\nTokom samo dva dana, 25. i 26. marta, iz Kliničko-bolničkog centra Zvezdara, na nastavak hospitalnog lečenja u VMA upućeno je 55 pacijenata, dok je iz Kliničkog centra Srbije premešteno njih šest. Osim prijema hitnih slučajeva, iz KBC Zvezdara na nastavak dijaliznog lečenja u VMA upućena su 72 pacijenta, dodaje se na sajtu te ustanove.\nOsim toga, od 25. marta u VMA su upućivani svi pacijenti kojima je hitna medicinska pomoć neophodna, nezavisno od toga da li su vojni ili civilni osiguranici, objavljeno je na internet stranici VMA.\nNavodi se i da je od početka epidemije korona virusa, kroz prijemno-trijažni centar VMA prošlo 12.000, a primljeno na lečenje oko 6.000 pacijenata.\nTakođe je pojašnjeno da svi koji dolaze u ovu ustanovu moraju prvo da prođu brze testove, a od rezultata zavisi da li je moguć njihov prijem u VMA ili se upućuju u COVID centre.\nNova zdravstvena usluga: Telemedicina\nU beogradskom Zavodu za psihofiziološke poremećaje i govornu patologiju "Prof. Dr Cvetko Brajović" prilagodili su se situaciji nastaloj početkom pandemije korona virusa i uvođenju vanrednog stanja i razvili nove zdravstvene usluge tele-medicine.\nZavod je republička ustanova koja se bavi dijagnostikom i rehabilitacijom dece sa različitim teškoćama u psihofiziološkom i govorno-jezičkom funkcionisanju.\nKako za RSE kaže direktorka ove ustanove dr Ljiljana Avramović, u skladu sa preporukama Ministarstva zdravlja, oformili su timove stručnjaka – psihologa, defektologa i logopeda – koji putem Skajpa, on-line, telefonske i komunikacije u okviru vajber grupa pružaju savete i podršku roditeljima i starateljima dece sa psihofiziološkim poremećajima.\nAvramović ističe da njihovi timovi na dnevnoj bazi rade i sa starijim pacijentima na rehabilitaciji njihove sposobnosti govora nakon akutnog moždanog udara. Ovim načinom rada, kako kaže, štite stariju populaciju koja je najranjivija jer bi je, kada bi dolazila u Zavod, izlagali riziku zaraze virusom.\nDeo njihovih psihologa, dodaje Avramović, "pozajmljen" je privremenoj, bolnici na Sajmu, gde pružaju psihološku podršku obolelima, a deo medicinskih sestara radi kao pripomoć u KBC "Dr Dragiša Mišović – Dedinje".\nEpidemiolozi: Početak vraćanja zdravstva u normalu\nVodeći epidemiolozi najavljuju da će pacijenti kojima je potrebno lečenje ili tretman, a ne boluju od COVID-19, moći uskoro da dobijaju regularne zdravstvene usluge, koje su zbog pandemije bile stavljene na čekanje.\nNakon okončanja vanrednog stanja i epidemije korona virusa koja je, čini se, na silaznoj putanji, zdravstvo treba da se vrati na regularni način rada, da obavlja sve procedure i pruža sve zdravstvene usluge koje je pružalo pre epidemije, rekao je na brifingu za medije krajem aprila epidemiolog i član republičkog Kriznog štaba Predrag Kon.\nSkupština Srbije donela je 6. maja odluku o ukidanju vanrednog stanja, a odluka je stupila na snagu 7. maja.


Ko je sve poslao skaute na "večiti" derbi? - Sportske.net\nStranci iskoristili priliku da vide na delu fudbalere dva najveća srpska kluba. Evo ko je sve poslao emisare na stadion "Rajko Mitić".\nOtkriveno - Ovako se na pomoćnom terenu Marakane "krčkala" pobeda u derbijuLider druge lige navija za ZvezduCrveno-bela porodica raste, akcija članstva se nastavljaPartizan uputio poziv koji se ne odbija!Da li će Partizan bez borbe u finale Kupa?!\nU najavi 157. "večitog" derbija bilo je reči o dolasku skauta stranih klubova koji pokazuju interesovanje za igrače Crvene zvezde i Partizana.\nDva dana nakon međusobnog okršaja "večitih" portal "Mondo" prenosi saznanja vezana za to koji su sve klubovi pratili igrače dva tima.\nNa skeneru su se našli mladi štoper Partizana Svetozar Marković i strelac vodećeg gola za crveno-bele Nemanja Radonjić. Markovića su gledali emisari Mančester Junajteda i Briža, a Radonjića predstavnici Majnca, Volfsburga i Borusije iz Dortmunda.\nMeđu fudbalerima Partizana koji su praćeni sa tribina našao se i Leandre Tavamba. Kamerunac je privukao pažnju Genta što potvrđuje dolazak skauta tog belgijskog kluba na "Marakanu".\nStrelca drugog gola na meču već neko vreme prati turski Bašakšehir koji je i zimus razmatrao opciju angažovanja Aleksandra Pešića.\nSkaut Seltika došao je u Beograd zbog Vujadina Savića ali štoper Crvene zvezde zbog povrede ipak nije nastupio u duelu sa Partizanom tako da se ne zna da li su Škoti videli nekog drugog zanimljivog igrača.


Cirkularna ekonomija kao ključ za razvoj i zaštitu životne sredine | Ministarstvo zaštite životne sredine\nCirkularna ekonomija kao ključ za razvoj i zaštitu životne sredine\nMinistarstvo zaštite životne sredine Republike Srbije posvećeno je ciljevima cirkularne, odnosno zelene ekonomije, jer se ona ne odnosi samo na pitanja životne sredine, već je mnogo širi koncept koji obuhvata i ekonomiju i održivost razvoja, ali pre svega filozofiju življenja moderne civilizacije koja mora pronaći odgovore na procese devastacije koji su na delu, rekao je ministar zaštite životne sredine Goran Trivan na današnjoj konferenciji „Nacionalne perspektive cirkularne ekonomije – iskoristimo mogućnosti!“ održane u okviru projekta „Upravljanje otpadom u kontekstu klimatskih promena“.\nGovoreći o cirkularnoj ekonomiji, ministar je rekao da ona obuhvata ciljeve održivog razvoja, ali ih i nadilazi, jer je trend povećanja prosečne godišnje temperature u svetu, uprkos opšte usvajanim programima i strategijama održivog razvoja na globalnom planu, ukazao da oni nisu dovoljni, i da je Planeti potreban sveobuhvatniji i delotvorniji odgovor na loše posledice razvoja. Da bi Planeta opstala, potrebno je dugoročnije planiranje i konačno ispunjavanje obećanja, obećanja koja smo davali sebi, svojoj deci, budućim generacijama, istakao je Trivan.\nMinistar je napomenuo da se nacionalne razvojne promene u oblasti zaštite životne sredine temelje na principima cirkularne ekonomije, zbog čega je Ministarstvo formiralo posebnu grupu koja se bavi zelenom ekonomijom. Trivan je istakao da svaki korak u izmenama zakonskih propisa u oblasti zaštite životne sredine, odnosno upravljanja otpadom, ide u pravcu cirkularne ekonomije. Predloženim izmenama zakonskih propisa predviđena je veća nadležnost i, samim tim, veća odgovornost lokalnih samouprava u rešavanju ekoloških problema, i konkretne akcije na uređenju životne sredine, kao što je zabrana plastičnih kesa, rekao je ministar i objasnio, da zaštita životne sredine mora da funkcioniše pre svega na nivou lokalnih zajednica, gde ćemo zajedničkim snagama moći da utičemo na kreiranje boljeg života za sve građane.\nMinistar je naveo neke od novih mera u uređenju sistema upravljanja otpadom koje su saglasne ciljevima cirkularne ekonomije, kao što su uređenje upravljanja farmaceutskim otpadom, zabrana ponovnog rada na poslovima u zaštiti životne sredine entitetima koji su se svojim radom na neki način ogrešili o zakon, dalji rad na pronalaženju nepropisno odloženog opasnog otpada i njegovog zbrinjavanja, i veća izdvajanja podsticajnih sredstava namenjenih reciklažnoj industriji. Predloženo povećanje izdvajanja budžetskih sredstava za zaštitu životne sredine od 27 posto, kako je naglasio ministar, omogućilo bi veća izdvajanja i pomoć specijalizovanim organizacijama za reciklažu otpada, kako bi uspešno očistili Srbiju.\nSrbija je na početku kada je u pitanju primena koncepta i ostvarivanje ciljeva cirkularne ekonomije, ali se pred našom zemljom otvaraju šanse, jer primenom novih tehnologija možemo ubrzano preći put kojim su prolazile druge razvijene zemlje, rekao je Trivan. Naglašavajući da će rezultati zajedničkog projekta pružiti nove pomake u savladavanju tog puta, ministar Trivan je izrazio punu zahvalnost Nemačkoj kao zemlji koja je jedan od najvažnijih primera u svetu kako se država odnosi prema životnoj sredini, i pomoći Nemačke razvojne saradnje i Nemačke organizacije za međunarodnu saradnju (GIZ) u realizaciji projekata na zaštiti životne sredine u Srbiji.\nAmbasador Savezne Republike Nemačke u Republici Srbiji Tomas Šib rekao je da Nemačka već deceniju radi na jačanju cirkularne ekonomije koja ima zadatak da integriše ekonomiju i održivost razvoja, i da će svoja iskustva preneti Srbiji u okviru dalje saradnje. Ambasador Šib je naglasio da je Srbija važan partner Nemačkoj koja podržava našu zemlju na njenom putu ka članstvu u EU. On je rekao da u primeni cirkularne ekonomije privredni sektor mora imati ključnu ulogu, i ukazao veliku zainteresovanost nemačkih kompanija da se uključe u razvojne projekte Srbije i doprinesu razvoju cirkularne ekonomije u našoj zemlji.\nMarija Bogdanović, vođa projekta, naglasila je da su evropska iskustva u primeni koncepta cirkularne ekonomije dobar osnov za dalje sistemsko uvođenje koncepta cirkularne ekonomije i njegove primene u razvoju srpske privrede.\nNa Konferenciji održani su paneli „Uticaj cirkularne ekonomije – sa kojim potencijalom raspolažemo?“ i „Razvoj poslovanja i lokalnih aktera“. Govoreći o uspostavljanju okvira za cirkularnu ekonomiju na prvom panelu, Radmila Šerović iz Sektora za otpad Ministarstva istakla je da je Ministarstvo postiglo odlične rezultate u ovoj oblasti, jer su ove godine usvojena tri pravilnika važna za uspostavljanje sistema upravljanja otpadom, koja su usklađena sa značajnim evropskim direktivama, čime je izvršena transpozicija pravne tekovine EU po kojoj otpad nije otpad, već sirovina za dobijanje drugog proizvoda.\nKonferenciju „Nacionalne perspektive cirkularne ekonomije – iskoristimo mogućnosti!“ organizovala je Nemačka organizacija za međunarodnu saradnju (GIZ) uz podršku Nemačke razvojne saradnje, u okviru projekta „Upravljanje otpadom u kontekstu klimatskih promena“ koji se realizuje u saradnji sa Ministarstvom zaštite životne sredine Republike Srbije.\nrešenje otpad klimatske promene studija Drina Ministar životna sredina tretman otpada procena uticaja reciklaža EU zahtevi obaveštenja Trivan Studija o proceni uticaja


Novi član predsedništva Foruma za odgovorno poslovanje – Smart kolektiv\nSmart kolektiv > Razvoj CSR > FOP > Novi član predsedništva Foruma za odgovorno poslovanje\nNovi član predsedništva Foruma za odgovorno poslovanje\nBeograd, 30. januar 2018. – Forum za odgovorno poslovanje dobio je novog člana predsedništva, Predraga Mihajlovića, Predsednika Izvršnog odbora/CEO Vojvođanske banke.\nMihajlović je u dva mandata bio guverner Američke privredne komore, kao i predsednik Upravnog odbora NALED-a, takođe u dva mandata. Na mestu potpredsednika Foruma zameniće g. Marinosa Vathisa, bivšeg predsednika Izvršnog odbora Vojvođanske banke.\nUspostavljajući visoke standarde društveno odgovornog poslovanja, Vojvođanska banka teži da očuva i promoviše univerzalne humane vrednosti kao i socijalne, intelektualne i kulturne vrednosti društvene zajednice u kojoj posluje. Vojvođanska banka je razvila korporativnu kulturu koja odražava želju Banke da odgovorno funkcioniše u svim sektorima koji doprinose održivom rastu, uključujući tržište, akcionare, zaposlene, zajednicu i životnu sredinu.\nOrgani upravljanja u Forumu za odgovorno poslovanje su Predsedništvo, Upravni odbor i Izvršni direktor. Kroz učešće u radu Predsedništva članice postavljaju strateški okvir i definišu pravce rasta i razvoja mreže, dok kroz angažovanje u radu Upravnog odbora članice imaju priliku da učestvuju u kreiranju plana aktivnosti, donošenju odluka i preporuka, kao da pokreću konkretne inicijative i teme.\nViše informacija o organima upravljanja Foruma za odgovorno poslovanje i članovima Predsedništva i Upravnog odbora možete pronaći na ovoj stranici.


Izgovor #3: Nemam dovoljno dobru koordinaciju pokreta da bih koristio konac\nZa ljude sa slabijom manuelnom koordinacijom, bolovima u rukama, paralizom ili amputacijom - takođe postoje sistemi za čišćenje usta.\nNajbolja opcija je zubni konac na držaču. Držači su plastični, oblika slova Y, pa se koriste pomoću samo jedne ruke. Moguće je, takođe, umesto konca koristiti čačkalice za zube, dentalne stimulatore il posebne četkice za međuzubme prostore.\nIzgovor #4: Nemam vremena za korišćenje zubnog konca\nKada jednom savladate tehniku korišćenja konca za kvalitetno čišćenje zuba biće vam dovoljno 4-5 minuta dnevno. Međutim, makar 60 sekundi čišćenja biće veoma korisno za zdravlje vaših zuba. Kao i sa vežbanjem i drugim korisnim stvarima u životu: stvar je u tome da korišćenje konca vama postane navika.\nIzgovor #5: Boli me/krvare mi desni kada koristim konac\nUkoliko korišćenje konca za zube izaziva bol ili krvarenje velike su šanse da se kod vas već razvila upala desni ili parodontopatija -upravo ona stanje koje se sprečava korišćenjem konca. Jedno što onda ne smete da uradite jeste da prestanete sa korišćem konca za zube. Budite uporni i pedantni, i bol i krvarenje bi trebalo da prestanu u roku od jedne ili dve nedelje. Ukoliko se to ne dogodi porazgovarajte sa doktorom.\nSaznajte i zbog čega se još javlja krvarenje desni, kao i kakvo je sprečavanje i lečenje upale desni moguće kod kuće.\nIzgovor #6: Moji zubi su suviše razdvojeni/suviše zbijeni da bih koristio konac\nUkoliko vam običan, nenavoštan konac ne odgovara možete probati onaj koji je premazan voskom, koji je klizaviji pa lakše prolazi između zbijenijih zuba.\nUkoliko između vaših zuba postoje veći razmaci možete, kao lakšu varijantu, razmotriti korišćenje međuzubnih (interdentalnih) četkica za zube.\nUkoliko imate problem sa iznalaženjem konca koji vama odgovara porazgovarajte sa stomatologom- ona vam možda može pomoći u izboru.\nIzgovor #7: Konac za zube mi se kida\nKidanje konca najčešće je izazvano karijesom na zubu koji je, zbog takvog položaja, teže videti. Mogući razlozi su i novi karijes oko postojeće plombe, krunica koja neadekvatno stoji i slično. U svakom slučaju treba konsultovati stomatologa.\nI, za kraj, zapamtite: Koncem ne morate da čistite sve zube,već samo one koje želite da sačuvate!


IP video nadzor - Projekti i dizajn sistema\nProjekti i dizajn sistema\nDizajniramo pametnije sisteme\nDizajn projekata Projektni zahtev\nUz našu podršku, konsultantima, inženjerima i projektantima je olakšan dizajn kompletnih i pouzdanih rešenja za krajnje korinike. Kao kompanija koja je orijentisana ka partnerima, cenimo značaj projektanata - kako za nas, tako i za naše partnere. Upoznavanje mreže projektanata sa pouzdanim, integrisanim rešenjima kroz kvalifikovane profesionalne kanale je u samom srcu naše ponude.\nInovacija kao formula\nKombinujući naše iskustvo sa inteligentnim tehnologijama, mi vam nudimo pouzdan i najpotpuniji portfolio proizvoda u industriji. Pored toga, na raspolaganju su softverski alati i aplikacije koje olakšavaju izbor proizvoda i integraciju sa VMS softverima.\nRadeći zajedno sa vodećim hardverskim i softverskim proizvođačima, stvorili smo pravu lepezu mogućnosti. Ova saradnja rezultuje u tehnološkim inovacijama i realnim rešenjima primenjivim na vaš dizajn.\nU našem IP WAY Trening Centru smo velikim delom posvećeni projektovanju sistema. "Axis Communications Academy" i "Milestone Professional Training" su vredan resurs koji će vam pomoći da ostanete u toku sa najnovijim tehnologijama mrežnog video nadzora. I za pouzdanu realizaciju, možete verovati IP WAY srtifikovanim profesionalcima u specifikacijama vaših projekata. Mi radimo zajedno da stvorimo jedinstvenu priliku za partnere, konsultanate i krajnje korinike. Mi kombinujemo vaše povratne informacije sa stručnošću naših prodajnih inženjera i pretvaramo tehničke specifikacije proizvoda u pametnija rešenja za krajnje korisnike.\nOd pionirskih prvih velikih instalacija IP video sistema 2006 godine, IP WAY je ostao na čelu IP video nadzor industrije u regionu. Kada radite sa nama, vi ste povezani sa globalnim organizacijama sa jakim lokalnim prisustvom.


Makedonska policija razbila devetočlanu krijumčarsku grupu\n► Makedonska policija razbila devetočlanu krijumčarsku grupu\nDevetočana kriminalna grupa za krijumčarenje migranata koja je delovala na teritoriji Makedonije i Albanije razbijena je u policijskoj akciji, saopštio je danas makedonski ministar unutrašnjih poslova Oliver Spasovski.\nOn je novinarima rekao da je kriminalna grupa iz Makedonije sa saradnicima iz Albanije, od aprila 2017. do marta 2018, uspela da sa falsifikovanim dokumentima prokrijumčari oko 50 migranata za SAD, čime je protivpravno stekla oko milion dolara.\nAkcija MUP Makedonije je sprovedena juče u koordinaciji sa državnim tužilaštvom za organizovani kriminal i u saradnji sa Regionalnom kancelarijom za bezbednost i istrage pri ambasadi SAD u Skoplju, Evropolom, "Selekom" i policijama Albanije, Austrije, Španije i Bugarske.\nU policijskoj akciji pretreseno je ukupno 12 objekata u Ohridu, Strugi, Debru i Skoplju i privremeno je oduzeta veća suma para u raznim valutama, pištolj sa mecima, aplikacije za kanadske vize, automobili be-em-ve i mercedes.\nPrema rečima Spasovskog, istraga je sprovođena u prethodnih 18 meseci, a kriminalna grupa iz Makedonije identifikovana je kao deo međunarodne mreže za krijumčarenje ljudi.\n"Članovi te kriminalne grupe su organizovali su krijumčarenje više grupa migranata poreklom iz Albanije i Makedonije u SAD i Kanadu", rekao je on i dodao da je krijumčarska ruta išla preko Španije, zemalja Srednje Amerike i Meksika.\nSpasovski je istakao da je krijumčarenje bilo organizovano za osobe koje nisu mogle da dobiju vize SAD i Kanade regularnim putem, a suma koju su krijumčari tražili po osobi za putovanje u te zemlje iznosi od 20.000 do 25.000 dolara.\nkriminalna grupa /


Mojo Beard lounge sapun za bradu | ePonuda.com\nePonuda > Lična higijena > Sredstva za ličnu higijenu > Nega brade i brkova > Sapun za bradu > Mojo Beard Sapun za bradu\nMojo Beard lounge sapun za bradu cene\nSapun za bradu.\ncena 850,00 din\nEPonuda nije internet prodavnica već Vam omogućava da brzo i lako nađete Mojo Beard lounge sapun za bradu po najjeftinijoj ceni. Naš cilj je da kupci budu što bolje informisani o ponudi Mojo Beard lounge sapun za bradu na tržištu Srbije. Vrlo lako nalazite željeni proizvod za kategoriju Sapun za bradu cene, ne morate da lutate od sajta do sajta za Mojo Beard Sapun za bradu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mojo Beard lounge sapun za bradu sa PRODAVCEM. EPonuda ne može da garantuje potpunu tačnost specifikacije i slika za Mojo Beard lounge sapun za bradu. Pre kupovine, podatke za Mojo Beard lounge sapun za bradu proverite na sajtu PROIZVOĐAČA.


Tema: Vremenske nepogode\nSAD: U udarima tornada poginulo 13\nBroj poginulih u olujnom nevremenu koje je pogodilo Nebrasku, Kanzas, Misuri, Ilinoj i Kentaki porastao je na najmanje 13, saopštile lokalne vlasti.\nStiže 20 km leda, havarisano 100 čamaca i 80 odsto splavova\nDunavom ka Beogradu nadolazi još 20 kilometara leda, ali se ne očekuje da taj led izazove posledice, saopštilo je danas Javno vodoprivredno preduzeće Beogradvode.\nGornji Milanovac: Škole ne rade zbog direktora\nDirektori osnovnih i srednjih škola u Gornjem Milanovcu najodgovorniji su zato što su đaci i dalje na raspustu jer nisu ništa preduzeli na čišćenju snega, rečeno je na današnjoj sednici Opštinskog veća.\nMarić: Nema opasnosti od izlivanja velikih reka\nU Srbiji nema opasnosti od izlivanja većih reka zbog topljenja snega, izjavio danas načelnik Sektora za vanredne situacije Predrag Marić.\nMarić: Do 5.599 ljudi pristup samo helikopterom\nU Srbiji se trenutno do 5.599 ljudi može doći samo helikopterom zbog nepristupačnosti zavejanih puteva, rekao je danas načelnik Sektora za vanredne situacije Predrag Marić.\nMarić: Iskoristiti povoljnije vremenske uslove\nNačelnik Sektora MUP-a za vanredne situacije Predrag Marić izjavio danas da su vremenski uslovi sada nešto povoljniji i da ih zato treba iskoristiti kako bi se uz rad punim kapacitetom što pre pomoglo najugroženijima.\nNa Ibru omogućeno proticanje, ledostaj na Dunavu\nNa Ibru kod Kraljeva stanje je stabilno pošto je omogućeno proticanje reke, a ledostaj još postoji na Dunavu, uzvodno od Slankamena, izjavio jutros direktor Direkcije za vode Aleksandar Prodanović.\nUplaćeno 8,3 miliona dinara za 16 opština\nMinistarstvo za rad i socijalnu politiku uplatilo danas 8,3 miliona dinara na račune 16 opština u Srbiji koje su zahtevale interventnu pomoć.\nPomeren rok za plaćanje poreza\nPoreska uprava saopštila da su svi rokovi za prijem poreskih prijava ili plaćanja poreza pomereni sa 15. na 20. februar.\nCrna Gora: Zatvoreni javni objekti\nSvi veći javni objekti u Crnoj Gori, tržni centri i sportske dvorane, u kojima se okuplja veći broj ljudi, su zatvoreni, a tako će biti sve dok od snega ne budu očišćeni njihovi krovovi.


Zvanična delegacija Japana u poseti modnoj kući Luna u Požarevcu - Udruženje poslovnih žena Srbije\nZvanična delegacija Japana u poseti modnoj kući Luna u Požarevcu\nBiljana Jovanović, članica UPŽ Srbije i vlasnica i direktorka Modne kuće Luna imala je čast da ugosti delegaciju Japana, na čelu sa suprugom bivšeg ambasadora Japana u Republici Srbiji, gospođom Etsuko Tsunozaki.\nGospođa Biljana Jovanović, poželela je dobrodošlicu uvaženim gostima i tom prilikom predstavila im zaposlene i kompaniju, novu upravnu zgradu, proizvodni pogon, kreativni centar, upoznajući ih na taj način sa celokupnim proizvodnim procesom u Luni – od ideje do realizacije.\nNa kraju posete, u Luna show room-u predstavnici delegacije bili su u prilici da pogledaju i novu kolekciju za proleće/leto 2017. godine.\nPoseta zvanične delegacije Japana je jedna u nizu diplomatskih poseta modnoj kući Luna. Pre dve godine kompaniju je posetilo čak osam ambasadorki, pružajući podršku Biljani Jovanović kao uspešnoj preduzetnici sa zapaženim rezultatima i doprinosom u razvoju tekstilne industrije Srbije i ženskog preduzetništva uopšte. Potvrdu rezultatima kompanije Luna daju i brojna domaća i internacionalna priznanja, a poslednje u nizu je priznanje ,,Najbolje iz Srbije 2016“ za najbolji korporativni brend u prethodnoj godini.


ponedeljak, 31. maj 2010\nUstavni sud nije dao dozvolu za obavljanje više funkcija\nPredsednica Ustavnog suda Srbije Bosa Nenadić izjavila je juče da taj sud nije dao nikakvo „zeleno svetlo” funkcionerima za istovremeno obavljanje više funkcija. Ustavni sud nije odlučivao o tome da li pojedini nosioci javnih funkcija mogu obavljati još jednu ili više funkcija, rekla je Nenadić povodom odluke suda da pokrene postupak ocene ustavnosti jedne odredbe Zakona o Agenciji za borbu protiv korupcije i do konačne odluke privremeno suspenduje primenu te odredbe.\n(POLITIKA 26. maj 2010.)\nNenadić: Nema dozvole za obavljanje više funkcija\nPredsednica Ustavnog suda Srbije Bosa Nenadić izjavila je juče da taj sud nije dao nikakva "zelena svetla" funkcionerima za istovremeno obavljanje više funkcija. Ustavni sud nije odlučivao o tome da li pojedini nosioci javnih funkcija mogu obavljati još jednu ili više funkcija, rekla je Nenadić povodom odluke suda da pokrene postupak ocene ustavnosti jedne odredbe Zakona o Agenciji za borbu protiv korupcije i do konačne odluke privremeno suspenduje primenu te odredbe.\n(„DNEVNIK“, 26.maja 2010.)\nčetvrtak, 29. april 2010\nNenadić: Slobodan mandat ne znači pravo na zloupotrebu\nOdluka Ustavnog suda Srbije (USS), prema kojoj odredbe člana 43. i 47. Zakona o lokalnim izborima nisu u saglasnosti s Ustavom, "stupa na snagu danom objavljivanja u "Službenom glasniku"', izjavila je danas predsednica tog suda dr Bosa Nenadić.\n(Intervju predsednice Ustavnog suda dr Bose Nenadić agenciji TANJUG, objavljen 26.04.2010.)\nponedeljak, 26. april 2010\nB. Nenadić: Vlasnici mandata su građani\nPredsednica Ustavnog suda Srbije Bosa Nenadić izjavila je danas da ocena tog suda da institut blanko ostavki nije u skladu sa Ustavom Srbije, ne znači da su poslanici, odnosno odbornici, vlasnici mandata.\n(Izjava predsednice B.Nenadić agenciji BETA 22. april 2010.)\nUskoro odluka u slučaju Nacionalni stroj\nBeograd - Nedostatak šest sudija Ustavnog suda bitno utiče ne samo na broj rešenih predmeta, već na rad Suda uopšte. Nesporno je da je Ustavni sud samo velikim naporom sudija i stručne službe u protekle dve godine uspeo da, na novim ustavnim rešenjima utemelji instituciju i da, bez obzira na sve teškoće, reši preko 2.500 predmeta, kaže za Danas dr Bosa Nenadić, predsednica Ustavnog suda Srbije.\n(Intervju predsednice B.Nenadić listu Danas, objavljen 16. marta 2010.)\nPrioritet rešavanje žalbi neizabranih sudija\nGodišnja konferencija Ustavnog suda Srbije\nPrioriteti rada Ustavnog suda Srbije u 2010. biće donošenje odluke o zahtevu za zabranu Nacionalnog stroja i navijačkih grupa, ali i ocena ustavnosti Statuta Vojvodine i Zakona o informisanju, najavila je juče predsednica Ustavnog suda Bosa Nenadić na godišnjoj konferenciji za novinare.\n(Izveštaj sa godišnje konferencije za štampu predsednice B.Nenadić, objavljen u listu Danas, 23. februar 2010.)\nponedeljak, 01. mart 2010\nDokazi za crveni karton\nBosa Nenadić, predsednica Ustavnog suda, o zabrani nasilničkih grupa navijača, reizboru sudija, Zakonu o informisanju: O navijačima se prikuplja dokumentacija. Najčešće se radi o neformalnim grupama. O svakoj žalbi neizabranih sudija - posebno izjašnjavanje\n( Intervju predsednice B.Nenadić Večernjim Novostima, objavljen 22. februara 2010. )\nPrva Prethodna Strana od 2 Sledeća Poslednja


prete-li-nam-ponovo-male-boginje | Nauka | Vesti i zanimljivosti\nPrete li nam ponovo male boginje? 0 Podeli PODELI TWEET POŠALJI E-MAIL\n23.08.2018 15:05 27.08.2018 15:19\nSvetska zdravstvena organizacija svrstala je nedavno Srbiju u sam vrh evropskih zemalja po broju umrlih od malih boginja, a jesen donosi veći rizik od povećanja broja obolelih budući da se deca vraćaju u kolektive. Kako bi se sprečila ...\nOn podseća da je "nerazuman otpor" vakcinaciji stvorio situaciju da se ponovo borimo sa bolešću, koja je odavno trebalo da bude iskorenjena, i da moramo građanima da ulivamo poverenje u struku, medicinsku, lekare i zdravstveni sistem.\nIstiče, da oni koji se vakcinaciji protive treba da budu svesni da samo sveobuhvatna vakcinacija može da dovede i do potpunog prestanka vakcinacije, jer bi bolest tako nestala.\n"Obuhvat vakcinacijom je porastao prethodnih desetak meseci i to je dobra okolnost, kao i činjenica da je rezervoar osetljivih sada smanjen. Ali, polazak u škole i vrtiće uvek označava nešto veći rizik pojave zaraznih bolesti, mada ne znači da ćemo ponovo imati epidemiju", kaže Radovanović.\nBroj preminulih od posledica malih boginja u Srbiji je 15, što je tri do pet puta više nego u Zapadnoj Evropi, a Radovanović kaže da je to razumljivo, imajući u vidu zaostatak Srbije za zemljama Zapadne Evrope.\nPodvlači, iznova, da je dovođenje MMR vakcine u vezu sa autizmom "potpuno besmisleno".\n"Te dve pojave su samo vremenski povezane, jer se vakcina daje u vreme kada roditelji prepoznaju da sa detetom u smislu razvoja nešto nije u redu, ali to su dve potpuno nezavisne pojave", kaže Radovanović.\nNaglašava potrebu da se izgradi poverenje građana u zdravstvene vlasti i lekare, te da se lekar ne posmatra kao "neprijatelj".\n"Ako se ide kod nadležnog lekara kada se ugane noga ili boli glava i ako se tada veruje savetima koje lekar da, zašto se onda kada je u pitanju vakcinacija tom istom lekaru ne veruje?", navodi on.\nObjašnjava da su male boginje najzaraznija bolest, te da jedan oboleli može da zarazi 15 drugih ljudi u okolini koji nisu vakcinisani ili nisu preležali boginje.\nNajugroženija grupa su mala deca, kod kojih je smrtnost i najveća, dodaje on, i ističe da je zato važno da obuhvat vakcinacije bude više od 90 odsto među populacijom kojoj je vakcina namenjena.\nTokom letnjih meseci bilo je samo sporadičnih obolevanja od malih boginja, u julu je zabeležno 50, a u avgustu do sada šest slučajeva.\nProšle godine je prvom dozom MMR vakcine vakcinisano 85 odsto dece od 12. do 15. meseci, a drugom dozom, koja se daje deci sa polaskom u školu, više od 91 odsto mališana.\nPomoćnica direktora Instituta za javno zdravlje Srbije "Dr Milan Jovanović Batut" Darija Kisić Tepavčević nedavno je za Tanjug rekla da još nije urađen presek koliko je dece u Srbiji vakcinisano u prvih šest meseci, ali po potrošnji vakcina može se zaključiti da je mnogo više nego prethodnih godina. Ona je pojasnila da je značajno povećan broj vakcinisane dece koja su propustila vakcinaciju u prethodnom periodu i dodaje da je važno da se takav trend nastavi i da roditelji koji nisu vakcinisali svoju decu to učine.\nOd oktobra prošle godine do danas u Srbiji je registrovano 5.715 slučajeva malih boginja, dok je od posledica ove bolesti umrlo 15 ljudi. Najmanji obuhvat vakcinacijom bio je Beogradu i tu se slika u prvih šest meseci ove godine značajno popravila. Epidemiolog Ivana Begović Lazarević iz Gradskog zavoda za javno zdravlje kaže da je obuhvat vakcinacijom u prvoj polovini godine, prvom dozom vakcine, bio 54 odsto i da je to mnogo više u odnosu na prethodne godine.\nOna je dodala da vakcina ima dovoljno u svim domovima zdravlja, te da je poželjno da obuhvat vakcinacijom bude 95 odsto kako bi se stvorio jak kolektivni imunitet.\nZdravlje male boginje Vakcina Odabrano Nauka i inovacije


Banke uzmu milijardu dinara mesečno samo za održavanje računa\nNajlakše zarađene pare u bankarskom sektoru verovatno su one koje se sliju po osnovu održavanja tekućeg računa. Za tu uslugu banke u Srbiji mesečno uzmu u proseku 960 miliona dinara a da pritom nemaju nikakav poseban trošak.\nPiše: Snežana Krivokapić\nDo sume od gotovo milijardu dinara mesečno, odnosno 11,5 milijardi dinara godišnje, dolazi se ako se uzme prosečna tarifa od 150 dinara i pomnoži sa 6,4 miliona tekućih računa, koliko beleži Udruženje banaka. Pa iako tekući račun nije automobil pa da mu treba održavanje (servis, tehnički pregled, popravka), bankari se vajkaju i da oko njega ima posla i troška.\nObjašnjavaju da je uposlen službenik, informacioni sistem košta, kao i baze podataka, a habaju se i računari. U suštini navode sve one troškove koji postoje i kad odobravaju kredite, primaju štednju, knjiže račune ili pružaju bilo koju drugu uslugu.\n- Uostalom, banke treba nešto i da zarade. Ne možemo sav profit ostvariti kroz kamate na kredite pošto banka plaća kamatu na štednju - kaže jedan bankar.\nDušan Uzelac sa portala “Kamatica” kaže za “Blic” da je održavanje tekućeg računa najlakša zarada za banku, koja na taj način naplaćuje u suštini neograničen resurs.\n- Uz tu uslugu, banke obično imaju čitav paket drugih usluga. Recimo, samim otvaranjem tekućeg računa dobio sam i putno zdravstveno osiguranje dok sam u Evropi. Ideja je da vam prodaju sve to za nešto višu cenu od običnog održavanja - kaže Uzelac.\nNa opasku da su uglavnom strane banke te koje papreno naplaćuju održavanje tekućeg računa, i do 450 dinara mesečno, Miroslav Rebić, direktor sektora za poslovanje sa stanovništvom banke Sosijete ženeral kaže da je reč o poslovnoj strategiji.\n- Ja se sećam da sam plaćao održavanje računa i pre 20 godina u tadašnjoj Beobanci - kaže Rebić i dodaje da građani u tom “skupom” paketu dobijaju korišćenje debitnih kartica, slanje izvoda sa računa, mobilno i veb-bankarstvo, mogućnost plaćanja računa, kao i prebacivanje sredstava sa deviznog na dinarski račun, što je naročito korisno u inostranstvu.\nBanke Usluge Cene Računi Kartice Provizija\n(UŽIVO) TRANSFERI, 26. jun: Vlahoviću stiže superzvezda, Mančester junajted konačno blizu velike želje, evo zašto je Ronaldo odjavio Bajern


Vlada ne smije da pokloni Bistricu biznismenima: Buriću zaustaviti proceduru\nNAKON PROCJENE UTICAJA NA ŽIVOTNU SREDINU\n“Na osnovu dosadašnje prakse jasno je da su ekološke štete veće od bilo kakvih benefita za lokalno stanovništvo i da jedinu korist imaju kontroverzni biznismeni koji se, uz povlašćeni položaj, bave svim i svačim”, kazao je Perović\n7614 pregleda\t5 komentar(a)\nDirektor NVO Ekološki pokret “Ozon” i jedan od aktivista Koalicije za održivi razvoj (KOR), Aleksandar Perović pozvao je Vladu da nakon procjene uticaja na životnu sredinu zaustavi proceduru izgradnje male hidroelektrane na rijeci Bistrici u Bijelom Polju.\nNa vode te rijeke koncesiju je dobio konzorcijum “Bistrica clean energy”, u kojem je većinski vlasnik, sa 98 odsto udjela, kompanija “BP Hidropower” Žarka Burića, vlasnika podgoričkog hotela “Hilton”.\nSvoj revolt iskazali su i mještani i brojni Bjelopoljci, koji su su ranije pozvali vlasnika hotela “Hilton” da odustane od gradnje mHE na rijeci Bistrici, poručujući mu da će ukoliko to ne učini, organizovati protest, ali ne u Bijelom Polju, već ispred njegovog hotela u centru Podgorice.\n“Na osnovu dosadašnje prakse jasno je da su ekološke štete veće od bilo kakvih benefita za lokalno stanovništvo i da jedinu korist imaju kontroverzni biznismeni koji se, uz povlašćeni položaj, bave svim i svačim”, kazao je Perović.\nNa sajtu Opštine Bijelo Polje objavljen je zahtjev tog konzorcijuma, kojim su od Agencije za zaštitu životne sredine tražili da odluči o potrebi elaborata o procjeni uticaja na životnu sredinu.\nS obzirom na to da je propisano da se za mini hidroelektrane čija je snaga veća od jednog megavata mora raditi takav dokument, Agencija je tako i odlučila.\n“Kroz javnu raspravu za elaborat moraju se dati komentari o svim negativnim uticajima na životnu sredinu, što ćemo i uraditi”, kazao je Perović.\nU dokumentaciji koja je dostavljena Agenciji konstatovano je da se u blizini vodozahvata, sa istočne strane, nalazi Đalovića klisura sa Đalovića pećinom, koja je zaštićeno prirodno dobro, ali i to što u samoj rijeci i na zemljište oko korita rijeke mogu nastati zagađenja od eventualnih ispuštanja ulja, maziva i goriva iz mehanizacije.\nU Zahtjevu za odlučivanje o potrebi elaborata napisano je i da deponije građevinskih materijala, ukoliko su nedovoljno zaštićene, takođe mogu biti potencijalni izvor zagađenja: “Posebno u periodu kiša jakog intenziteta, kao i voda sa pristupnih puteva i parkirališta građevinske mehanizacije”, ali i da će “izgradnja mHE i pratećih objekata imaće određeni uticaj na život organizama koji žive u vodotoku i njenoj bližoj okolini”.\n“Populacije nekih vodenih vrsta će se smanjiti (ribe, vodeni insekti, vodene grinje, pijavice,...). Mnoge vrste će morati da migriraju i prilagode se novim uslovima (to se posebno odnosi na životinje koje žive na potezu od vodozahvata do elektrane). Ukoliko im to uspije, stabilne populacije formiraće tek poslije dužeg vremenskog perioda (na primjer 10-tak godina ili duže)”, piše u dokumentaciji.\nKonstatovano je i da će smanjenje količine vode u vodotoku, iskopavanja i slične aktivnosti, negativno uticati na biljni i životinjski svijet tog prostora.\n“Radovi koji će se izvoditi u toku izgradnje mHE podrazumijevaju povećanu prisutnost ljudi i građevinske mehanizacije, a samim tim i povećan nivo buke. Životinje koje ovdje žive privremeno će napustiti svoja staništa i emigrirati u okolno područje (ovo se posebno i u najvećoj mjeri odnosi na živi svijet koji je u zoni direktnog uticaja planiranog zahvata)”, piše u dokumentaciji.\nObjašnjeno je da je taj negativan uticaj privremenog karaktera i odnosi se na vrijeme tokom kojeg će se graditi mHE sa pratećim objektima.\nMekić: Branićemo Bistricu do kraja\nMještani Bistrice jasno su protiv gradnje mini hidroelektrane na toj rijeci, i spremni su se do kraja boriti kako bi je odbranili od stavljanja u cijevi.\nTo je “Vijestima” rekao eko-aktivista iz Bijelog Polja Denis Mekić, koji je najavio je da će, ukoliko bude nužno, da bi odbranili Bistricu, nakon što iskoriste sva pravna sredstva, organizovati i proteste.\nMekić je kazao da je razgovarao sa mještanima Bistrice i da su jednoglasni u naumu da odbrane rijeku.\n“Sada obavještavamo javnost o ovom problemu i implikacijama na životnu sredinu, živote ljudi ovog kraja. Nakon svih iskorišćenih pravnih sredstava koje pokrećemo bićemo spremni i svim drugim sredstvima braniti Bistricu, uključujući i protest građana”, rekao je Mekić.\nŽarko BurićDenis MekićĐalovića klisuraAgencija za zaštitu životne sredineOpština Bijelo Poljerijeka BistricaBistricaAleksandar PerovićKoalicija za održivi razvojNVO Ekološki pokret “Ozon”


Izvršni odbor Narodne banke Srbije odlučio je na sednici od 10. 5. 2018. godine da referentnu kamatnu stopu zadrži na nivou od 3,0 odsto.\nDonoseći takvu odluku, Izvršni odbor je imao u vidu pre svega očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike. Prema majskoj projekciji, Izvršni odbor očekuje da će se međugodišnja inflacija nakon ovogodišnjeg minimuma u aprilu postepeno kretati ka cilju. Do kraja ove godine inflacija bi trebalo da ostane bliže donjoj granici cilja, a približavanje centralnoj vrednosti od 3,0 odsto očekuje se u drugoj polovini 2019. I finansijski sektor i privreda očekuju da će inflacija za godinu dana unapred biti ispod centralne vrednosti cilja, a za dve godine dana unapred na cilju od 3,0 odsto. Na i dalje niske inflatorne pritiske ukazuje i bazna inflacija, koja je na najnižem nivou otkad se inflacija meri promenom indeksa potrošačkih cena.\nNeizvesnost na međunarodnom robnom tržištu, pre svega po osnovu kretanja svetske cene nafte, čiji je rast nastavljen u ovoj godini, i dalje nalaže opreznost u vođenju monetarne politike. Ipak, prema fjučersima i ocenama relevantnih međunarodnih institucija, ne očekuje se njen znatniji rast u narednom periodu, a u srednjem roku čak se i projektuje pad cene nafte. Pored toga, opreznost je potrebna i zbog dodatno povećane divergentnosti monetarnih politika Sistema federalnih rezervi i Evropske centralne banke, kao i rasta neizvesnosti u pogledu dinamike njihove normalizacije u narednom periodu. Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnijim makroekonomskim izgledima za naredni period.\nPrema odredbama Zakona o zateznoj kamati („Sl. glasnik RS”, broj 119/2012), na iznos duga koji glasi u dinarima stopa zatezne kamate utvrđuje se na godišnjem nivou, u visini referentne kamatne stope Narodne banke Srbije, uvećane za osam procentnih poena (član 3. Zakona). Na osnovu ove odredbe i nepromenjenog iznosa referentne kamatne stope od 3,00% zatezna kamata je utvrđena u visini od 11,00% (3,00 + 8,0). Kretanje zatezne kamate u 2018. godini dato je u narednoj tabeli:\nNaredna sednica Izvršnog odbora NBS, na kojoj će se odlučivati o referentnoj kamatnoj stopi, biće održana 7. juna 2018. godine.


Beograd – Страна 2 – Novak Đoković\nBelgrade Open: Novak slobodan na startu turnira\nMesec dana nakon što je završen "Serbia Open", prestonica Srbije ponovo će okupiti poznata imena svetskog tenisa u okviru "Belgrade Open"-a. Novak će kao prvi nosilac biti slobodan na startu, dok se u drugom kolu sastaje sa Matsom Moraingom (Nemačka, LL).\nNajbolji teniser sveta pobedom se vratio na Serbia Open gde je poslednji put učestvovao 2011. godine. U drugom kolu ATP turnira u Beogradu, Novak je rutinski savladao Sunvu Kvona (85. na svetu) iz Južne Koreje rezultatom 6:1, 6:3.\nATP turnir "Serbia Open" vraća se u glavni grad naše zemlje posle devet godina. Organizatori turnira koji pripada seriji 250, u subotu popodne su objavili parove glavnog žreba. Novak će kao prvi nosilac biti slobodan na startu turnira. Protivnik u drugom kolu biće mu Sunvu Kvon (Južna Koreja, ATP #85).\nNovak bez finala, teren napustio u suzama, Tim je šampion Adria Tour-a\nNovak je u trećem meču grupne faze savladao Aleksandera Zvereva rezultatom 4:0, 1:4, 4:2 ali mu to nije bilo dovoljno za finale. Nekoliko sati kasnije, treći teniser sveta, Austrijanac Dominik Tim postao je šampion humanitarnog turnira „Adria Tour“ u Beogradu. On je u finalu nadigrao srpskog tenisera Filipa Krajinovića rezultatom 2:1.\nAdria Tour: Pobeda i poraz Novaka nakon prvog takmičarskog dana\nNajbolji teniser sveta pobedom je započeo učešće na humanitarnom turniru „Adria Tour“ u Beogradu. U prvom meču u svojoj grupi Novak je posle samo 37 minuta igre nadigrao sunarodnika Viktora Troickog rezultatom 4:1, 4:1. Srbin je uveče još jednom izašao na teren i izgubio meč od Filipa Krajinovića (1:2).\nPočeo je teniski spektakl Adria Tour, poznate su takmičarske grupe\n"Adria Tour" zvanično je počeo na terenima TC "Novak" u Beogradu. Bogati program obuhvatao je Kids' Day, dva atraktivna dubla (muški i mešoviti), nastupe Lole Astanove i Nemanje Radulovića i izvlačenje grupa turnira koji je na programu u subotu i nedelju.\nNovak i Đorđe Đoković dočekali Tima i Zvereva\nVelikan dočekao šampione! Najbolji teniser sveta Novak Đoković, domaćin „Adria Tour“, zajedno sa bratom Đorđem, direktorom turnira, poželeo je dobrodošlicu prvo Austrijancu Dominiku Timu direktno na aerodromskoj pisti, a 30 minuta kasnije u Beograd je privatnim avionom doleteo i Aleksander Zverev iz Nemačke.


Privreda ispašta zbog neformiranja vlasti | Gračanički.ba\nYou are at:Home»Vijesti»Privreda ispašta zbog neformiranja vlasti\nBy mustafa mulahusejnovic on\t 08.10.2019. Vijesti, Slajder, BiH\nPodsjećamo, prekjuče je bila godina dana od kada su održani posljednji opšti izbori i nakon toga silni pregovori i dogovori u vezi sa formiranjem vlasti završili su neslavno. Zbog toga veliki broj sporazuma i ugovora čeka potpis i ratifikaciju u parlamentu BiH, nema ni budžeta institucija BiH za ovu godinu (na snazi privremeno finansiranje), investicije od dvije milijarde KM su na čekanju, nema novaca od MMF-a, BiH je jedina članica bez delegacije u Vijeću Evrope, a i u zastoju smo sa EU integracijama.\nFormiranje vlasti na nivou BiH zapelo je u vezi sa izborom mandatara za sastav Vijeće ministara, jer Željko Komšić, predsjedavajući Predsjedništva BiH, i njegov bošnjački kolega Šefik Džaferović uslovljavaju imenovanje kandidata (Zoran Tegeltija, bivši ministara finansija RS) slanjem ANP-a u Brisel, dok Milorad Dodik, srpski član, ne želi da pristane na to. Nedavno je i Dodik rekao da će usloviti formiranje vlasti time da strane sudije odu iz Ustavnog suda BiH.


Zašto se Microsoft neće otarasiti Windowsa 7 tako lako\nOstale vesti, 04.03.2019, 10:30 AM\nPlanirano je da se Windows 7 “penzioniše” u januaru 2020. godine, ali svi podaci ukazuju da to neće ići lako.\nProšlog meseca, na primer, umesto da se smanjuje broj korisnika Windowsa 7, njihov broj se zapravo povećao, približavajući se Windowsu 10, koji se još uvek bori za prvo mesto skoro četiri godine nakon objavljivanja.\nStatistika koju je objavio NetMarketShare ukazuje da je Windows 10 bio broj jedan desktop operativni sistem prošlog meseca sa tržišnim udelom od 40,30%, dok je Windows 7 bio drugi sa 38,41%.\nIako je na prvi pogled ovo dobra vest za Windows 10, zapravo nije, jer je njegov tržišni udeo pao sa 40,90% u januaru, dok je udeo Windowsa 7 porastao sa 37,19% na 38,41%.\nPo svemu sudeći, korisnici nisu naročiti zainteresovani da odustanu od Windowsa 7, a narednih 12 meseci će biti kritični za Microsoft.\nProblem za kompaniju nije samo to što ljudi odbijaju nadogradnju operativnog sistema Windows 7, već što najnovija ažuriranja za Windows 10 ne podstiču korisnike da ih instaliraju.\nAžuriranje od oktobra 2018. bilo je najproblematičnije izdanje Windowsa u skorije vreme, a sama kompanija je povukla ažuriranje ubrzo nakon što ga je objavila zbog greške koja je mogla dovesti do uklanjanja korisničkih fajlova.\nSa takvim bagovima, prilično je jasno da neki korisnici, uključujući i kompanije, odlažu prelazak sa Windowsa 7 na Windows 10 što je više moguće kako bi izbegli ovakve probleme.\nMicrosoft je, međutim, već započeo ofanzivu, pa kompanija tvrdi da kompanije ne bi trebalo da brinu kada je u pitanju prelazak na Windows 10. Većina aplikacija na Windowsu 7 bi trebalo da radi bez problema na Windowsu 10, a Microsoft nudi tehničku pomoć kompanijama koje mogu naići na probleme kompatibilnosti prilikom nadogradnje svojih sistema.


Buongiorno Italia: Pirova pobeda Juvea u Ređo Emiliji, Milan, Atalanta i Napoli marširaju ka Ligi šampiona\nIzvor: MozzartSport.com, 13.Maj.2021, 14:04\nPrelistavanje dnevne štampe na Apeninima...\nUtakmice 36. kola Serije A su u centru pažnje italijanske sportske štampe. U prvom planu su pobede Milana, Juventusa i Intera koji nose različite predznake. Trijumf Rosonera znači korak bliže Ligi šampiona, tri boda Juvea u Ređo Emiliji održavaju nadu a pobeda Intera potvrđuje dominaciju u ovom šampionatu.\n"Đavolja posla. Milan u sedmoj brzini. Liga šampiona je na dohvat ruke", piše egzaltirano Gazeta o trijumfu...\nBuongiorno Italia: Juveova Pirova pobeda u Ređo Emiliji, Milan, Atalanta i Napoli marširaju ka Ligi šampiona\nIzvor: MozzartSport.com, 13.Maj.2021\nPrelistavanje dnevne štampe na Apeninima....(Od dopisnika MOZZART Sporta iz Rima)..Utakmice 36. kola Serije A su u centru pažnje italijanske sportske štampe. U prvom planu su pobede Milana, Juventusa i Intera koji nose različite predznake. Trijumf Rosonera znači korak bliže Ligi šampiona, tri...\n17:24: Krivokapić poručio da Vlada ostaje bez obzira na gubitak podr...\n17:23: Stefanović zahvalio Rusiji na podršci Srbiji po pitanju Kosova ...\n17:22: BIRN: Odložen pretres u slučaju Asomakum, naredni početkom okt...\n17:22: Provedite dan ispunjen ORGAZMIMA: Evo kako da ZAČINITE AKCIJU u ...\n17:22: Prevrnuo se brod: Strahuje se da se utopilo 300 osoba\n17:21: SAD i Nemačka zajedno u borbi protiv antisemitizma i negiranja H...\n17:21: Kriminal, porez i sajber bezbednost: Džon Mekafi – zavisnik, p...\n17:21: MOSKVA ODLUČNA POVODOM OKRŠAJA U CRNOM MORU: Ako Britanci ponov...\n17:21: Potpisana 32 ugovora u okviru programa stručne prakse\n17:20: Nakon teške nesreće: Novi početak Nikoline Pišek u luksuznoj ...\n17:20: Rik Karlajl se vratio u Indijanu\n17:20: Rekordna prodaja Amazona: Za dva dana više od 11 milijardi dolar...


Održani „Dani Vojvodine u Trebinju“ – region.vojvodina.gov.rs\nPodsekretar u Pokrajinskom sekretarijatu za regionalni razvoj, međuregionalnu saradnju i lokalnu samoupravu Nebojša Vojnović prisustvovao je 13. i 14. septembra 2019. godine, dvodnevnoj manifestaciji „Dani Vojvodine u Trebinju“ koju je u okviru programa promocije vojvođanske turističke privrede realizovala Turistička organizacija Vojvodine.\nNa manifestaciji su osim Turističke organizacije Vojvodine, učestvovale i turističke organizacije nekoliko gradova i opština, kao i vinari i pružaoci usluga iz oblasti turizma iz Vojvodine.\nVojnović je tim povodom izrazio zadovolјstvo što manifestacije kao što su „Dani Vojvodine u Srpskoj“ i nedavno završeni „Dani Srpske u Srbiji“ ne jenjavaju, već kako je rekao, postaju sve masovnije, pa tako su održani i „Dani Vojvodine u Trebinju“.\n– To je, svakako, plod mudre politike dvaju državnih rukovodstava, koja uspevaju da odgovore svim izazovima i iskušenjima, a kao kruna tih manifestacija potpisan je i Protokol o saradnji Republike Srpske i Vojvodine, kada su se formalizovala nastojanja da se odnosi dva jednorodna naroda unaprede – poručio je Vojnović.\nOn je podsetio da su protekle tri godine prošle u sve snažnijem povezivanju Republike Srpske i Srbije, te da je saradnja u osnaživanju privrednog razvoja, bez ikakve sumnje, najvažnija, a značajan doprinos intenziviranju tog vida saradnje daje Pokrajinska vlada kroz programe međuregionalne i prekogranične saradnje sa Republikom Srpskom.\nCeremoniji otvranja prisustvovali si i predsednik Skupštine grada Trebinja Dragoslav Banjak, direktorka Turističke organizacije Republike Srpske Nada Jovanović, direktor Turističke organizacije Trebinja Marko Radić i direktorka Turističke organizacije Vojvodine Nataša Pavlović.\nU okviru manifestacije koja je imala za cilј predstavlјanje turističkih potencijala Vojvodine upravi, privredi i stanovništvu Trebinja održana je i konferencija za medije, te okrugli sto na temu “Pravci zajedničkog delovanja u turizmu između Republike Srpske i AP Vojvodine”. Na sastanku su razmatrane mogućnosti za umrežavanje činioca turističke privrede u svrhu praćenja aktuelnih trendova i bolјem pozicioniranju na inostrana tržišta.\nTokom manifestacije građani Trebinja su imali priliku da se upoznaju sa turističkim sadržajima i ponudom u Vojvodine, a upriličeno je „Vojvođensko veče“ uz tamburaše i degustaciju domaćih vojvođanskih vina.


Novi progeSOFT progeCAD Srbija sajt Novi progeSOFT progeCAD Srbija sajt – Personal magazin\nNovi progeSOFT progeCAD Srbija sajt\nSredinom decembra je pokrenut novi progeSOFT portal, prvenstveno namenjen korisnicima progeCAD-a. U okviru sajta, pored najnovijih vesti vezanih za progeSOFT i progeCAD programe, probnih verzija programa i aktuelnih nadogradnji, postoji…\nSredinom decembra je pokrenut novi progeSOFT portal, prvenstveno namenjen korisnicima progeCAD-a.\nU okviru sajta, pored najnovijih vesti vezanih za progeSOFT i progeCAD programe, probnih verzija programa i aktuelnih nadogradnji, postoji i forum za pitanja i probleme u korišćenju progeCAD-a. Takođe, omogućeno je jednostavno naručivanje željenih verzija progeCAD-a, kao i dodataka za IntelliCAD i AutoCAD, poput progeEARTH-a.\nPored komercijalnih verzija programa, preko sajta je moguće naručiti i Školsku verziju progeCAD programa, namenjene stručnim školama i fakultetima, odnosno njihovim profesorima i studentima. U promotivnom periodu, kao i u duhu novogodišnjih praznika svim kupcima je omogućen popust na kupovinu licenci.\nSajt se nalazi na adresi: www.progesoft.rs\nNovi progeSOFT progeCAD Srbija sajt was last modified: December 21st, 2008 by Redakcija\nInternet sigao i na Svetu Goru\nSiemens automatizovani pružni prelaz


ISTINA ILI JOŠ JEDNA LAŽ BBC-a: Komandant Strelkov i predsednik Bolotov podneli ostavke zbog ranjavanja!?\nISTINA ILI JOŠ JEDNA LAŽ BBC-a: Komandant Strelkov i predsednik Bolotov podneli ostavke zbog ranjavanja!?\nPredsednik Luganske Narodne Republike Valerij Bolotov, koji je nedavno bio ranjen, objavio je da se privremeno povlači jer mu zdravstveno stanje ne dozvoljava da uspešno radi svoj posao.\nIstovremeno je saopštio: da je obavio konsultacije sa „kolegama iz zakonodavne i izvršne vlasti Luganske Republike“ i da je plod tih razgovora predlog da na čelo LNR dođe sadašnji ministar odbrane Igor Plotnjickij.\nBolotov je naglasio da, uprkos polsedicama ranjavanja, neće napuštati front: „U Lugansku je moja kuća i ja ću nastaviti borbu za naše ideale. Uveren sam da će se naša borba završiti uspehom“\nVrativši se ponovo svom povlačenju, dodao je: „Nalazimo se na ivici humanitarne katastrofe. To zahteva da svi u rukovodstvo rade do ivice snaga jer od toga zavise i životi naših sugrađana. Shvatajući situaciju, doneo sam odluku o privremenom povlačenju“.\nPredstavnici proruskih snaga negiraju vest da je njihov komandant u oblasti Donjecka Igor Strelkov ranjen. BBC javalja da se on povukao sa mesta komandanta.\nTokom popodneva BBC je kao udarnu objavio vest da je Strelkov dao ostavku na mesto komandanta u oblasti Donjecka i da im je to potvrdio Aleksandar Borodai, bivši premijer samoproglašenje Narodne Republike Donjeck. Vest je objavljena u trenutku dok se čeka da konvoj ruske pomoći stigne do istočne Ukrajine i dok se oko Donejcka i Luganska vode žestoke borbe.\nPredstavnici pobunjenika jutros su demantovali vest da je Strelkov ranjen u borbi.\n„Ovo nije prvi put da se takve glasine pojave u javnosti i one nikad nisu potvrdjene. S Igorom Strelkovom je sve u redu“, naveo je list „Rosiskaja gazeta“ reči Fjodora Berezina, zamenika ministra odbrane samoproglašene Donjecke Narodne Republike (DNR). Na malom novinskom Internet sajtu proruskih aktivista „Novorosija“, na osnovu neimenovanog izvora, ranije je objavljeno da je Strelkov, čije je pravo ime Igor Girkin, teško ranjen, preneo je Rojters.\nBritanska agencija nije mogla nezavisno da potvrdi ovaj izveštaj, dok je jedan od saradnika Strelkova rekao da nema komentar o vesti i da o tome ima jasne instrukcije.\nU medjuvremenu, agencija Itar-Tass, navela je izjavu drugog lidera proruskih aktivista, da ne može da odbaci izveštaj o ranjavanju Strelkova. „Nemam tačnu informaciju, ali to je najverovatnije istina“, rekao je Andrej Purgin, zamenik predsednika vlade DNR, koji je dodao da je u toj oblasti bilo žestokih sukoba.\nCim se Strelkov ne pojavljuje da demantuje verovatno je ranjen. Svejedno borba se nastavlja.


Ispiranje magistralnog cevovoda u naseljima na levoj obali Morave -\nIspiranje magistralnog cevovoda u naseljima na levoj obali Morave\n29.11.2019. Redakcija Društvo Ostavi komentar\nJavno komunalno preduzeće „Vodovod i kanalizacijaˮ obaveštava potrošače da će noćas, u noći između petka i subote 29. i 30. novembra, u periodu od ponoći pa do pet časova ujutru vršiti ispiranje magistralnog cevovoda od Žitkovca do Trnjana i od Žitkovca do Tešice.\nTokom ispiranja vodovodnih linija dolaziće do pada pritiska u mreži i zamućenja vode, te u tom periodu vodu ne treba konzumirati do konačnog bistrenja i stabilizacije. Iz Vodovoda apeluju na potrošače da obezbede neophodnu zalihu vode za piće i osnovne potrebe za vreme noćnog ispiranja u pomenutom delu gde će se obavljati najavljena ispiranja.\nSnabdevanje vodom potrošača u drugim naseljima gde se ne vrši ispiranje obavljaće se nesmetano.\nPrevious Post:Uhapšeni Aleksinčani osumnjičeni za razbojništvo\nNext Post:Balon sala naredne godine: Kraj radova u prvom kvartalu


Savremena pomagala protiv napuštanja škole -\nSavremena pomagala protiv napuštanja škole\nObukom pedagoških asistenata za korišćenje aplikacije InterAktivni bukvar i podelom tehničkih uređaja i aplikacija, juče je počela realizacija projekta „Interaktivna obuka i tehničko opremanje pedagoških asistenata” koji uz pomoć Telenor fondacije i Coprix media sprovodi Udruženje Romkinja „Nada” iz Aleksinca.\nProjektom su obuhvaćeni pedagoški asistenti iz tri osnovne škole sa teritorije opštine Aleksinac, „Vožd Karađorđe”, „Jovan Jovanović Zmaj” i „Vuk Karadžić”.\n‒ Cilj projekta je da se smanji broj dece koja su pod rizikom napuštanja osnovnog obrazovanja i kojima je potrebna ovakva vrsta podrške. Pedagoški asistenti koji rade sa ovom decom biće obučeni da rade sa interaktivnim sredstvima kako bi učenike motivisali na rad i brže i lakše savlađivanje programa čitanja i pisanja – kaže predsednica Udruženja Romkinja „Nada” Nataša Petrović i napominje da se projekat realizuje do kraja godine.\nInače, aplikacija „InterAktivni bukvar” je najinovativniji i najzabavniji sistem za učenje maternjeg jezika na svetu, zasnovan na naučnom metodu i namenjen deci osnovnoškolskog uzrasta i koji je podržan od strane Ministarstva obrazovanja, nauke i tehnološkog razvoja.\nTelenor fondacija će ovaj projekat podržati sa 450.000 dinara.\nCoprix mediaInterAktivni bukvarTelenor fondacijaUdruženje Romkinja Nada\nPrevious Post:Čari meda i slatkiša\nNext Post:Preminuo odbornik Miodrag Rakić


23.09.2019 u 14:14\nTerzić: Partizan „truje narod” da je Zvezda mezimac države\nGeneralni direktor FK Crvena zvezda Zvezdan Terzić čestitao je Partizanu pobedu u 161. derbiju, najavio ozbiljne analize u igri tima u koji je uložen 30 miliona evra, ali i optužio rukovodstvo crno-belih da, kako je naveo, truju narod da je Zvezda mezimac države. „Čestitke igračima i stručnom štabu Partizana. Više su želeli pobedu, ušli sa mnogo strasti i mislim da su bili manje loši od nas. Mislim da derbi nije opravdao očekivanja, zbog tenzija. Duboko sam nezadovoljan igrom Crvene zvezde, predstoji nam ozbiljna analiza zašto je tako. Nedopustivo je da naš tim, najbolji u poslednjih 25 godina, u koji smo uložili 30 miliona evra, za obeštećenja 10, na plate 15 i još pet na bonuse, odigra tako loše”, rekao je Terzić na vanrednoj konferenciji za medije, javlja Tanjug. Ipak, to je,\n18.09.2019 u 09:28\nKosovski fudbalski savez reagovao je kod FIFA i UEFA kako bi sprečio utakmicu između Trepče i Crvene zvezde u Zvečanu jer smatra da se njom krše propisi. U saopštenju objavljenom na sajtu tog Saveza, potpisanom od predsednika Agima Ademija, ističe se da Trepča kao klub iz Kosovske Mitrovice nema pravo da igra takmičenja pod okriljem FS Srbije, prenosi Tanjug. „FIFA i UEFA moraju hitno da reaguju i spreče kršenje svojih statuta i istovremeno sprečavaju bilo šta što bi destabilizovalo situaciju na „severu”, navodi se. Oni su pozvali nadležne institucije da se hitno pozabave tom temom i preduzmu odgovarajuće mere kako bi, kako se ističe, zaštitili integritet Kosovskog saveza. Utakmica između Trepče i Crvene zvezde u šesnaestini finala Kupa Srbije igra se 25.\n17.09.2019 u 14:50\nPartizan protiv Vodojaže, Zvezda gostuje u Zvečanu u Kupu Srbije\nSTARA PAZOVA – Parovi šesnaestine finala fudbalskog Kupa Srbije izvučeni su danas u sportskom centru FSS u Staroj Pazovi, a branilac trofeja FK Partizan odbranu trofeja kreće od Vodožaja u Grošnici. Prošlogodišnji finalisti fudableri Crvene zvezde takmičnje u Kupu počinju u Zvečanu, gde će im rival biti Trepča. Parove su izvlačili legendarni igrač Crvene zvezde Stanislav Karasi i Aleksandar Janković, asistent selektora seniorske reprezentacije Srbije, javlja Tanjug. Voljom žreba određeni su sledeći parovi: Vodojaža – Partizan (naknadni termin), Trepča – Crvena zvezda (naknadni termin), Sinđelić – Zemun, Mačva – Metalac, Napredak – TSC, Proleter – Javor Matis (naknadni termin), Zlatibor – Vojvodina, Čukaricki – Žarkovo, Inđija – Dinamo, OFK Beograd – Rad, Voždovac – Teleoptik,\n06.09.2019 u 21:09\nMladi fudbaleri izgubili od Rusije\nSARANSK – Fudbalska reprezentacija Srbije do 21 godine izgubila je večeras u Saransku od Rusije 1:0 (1:0) na startu kvalifikacija za Evropsko prvenstvo 2021. godine. Jedini gol na meču postigao je Igora Divejev u 20. minutu meča, pa je tako Nenad Milovanović porazom debitovao kao novi selektor Srbije, javlja Tanjug. Mlada reprezentacija sledeći meč igra 10. septembra protiv Letonije na stadionu „Karađorđe” u Novom Sadu.\n31.08.2019 u 21:01\nGarsija efektnim golom doneo pobedu Zvezdi nad Vojvodinom\nFudbaleri Crvene zvezde pobedili su večeras u Novom Sadu Vojvodinu sa 2:1 u derbi utakmici sedmog kola Super lige Srbije. Junak trijumfa beogradskih crveno-belih bio je Mateo Garsija koji je u 59. minutu efektnim golom, volej šutem sa oko 16 metara levo iskosa savladao Emila Rockova. Zvezda je prethodno pred oko 8.000 gledalaca na stadionu „Karađorđe” povela golom Milana Pavkova koji je iskoristio dobro proigravanje Alekse Vukanovića s leve strane i s oko pet metara prosledio loptu u mrežu Rockova. Vojvodinu primljeni gol nije mnogo uzdrmao, čak su počeli i da igraju ofanzivnije, a do izjednačenja su došli u 36. minutu kada je Aranđel Stojković savladao Milana Borjana, javlja Beta. Drugi deo meča protekao je u velikoj borbi na obe strane, a finiš utakmice pripao je domaćinu,\n28.08.2019 u 12:28\nDirektor Jang Bojsa: I onda se pitaju zašto gosti ne vole Beograd\nSportski direktor fudbalskog kluba Jang Bojs Kristofer Špiher kritikovao je Crvenu zvezdu i UEFA zbog situacije posle utakmice u Beogradu. „Sama činjenica je da su novinari morali da se probijaju 500 metara do miks zone, kroz dim od baklji vatrenih navijača Crvene zvezde. Takav scenario je prosto skandalozan. I onda se ljudi pitaju zašto gosti ne vole da dolaze u Beograd”, rekao je Špiher švajcarskim medijima. Jang Bojs je u utorak igrao nerešeno 1:1 sa Zvezdom u Beogradu i tako eliminisan u baražu za Ligu šampiona zbog manje golova u gostima. „Skandal je i ono što se dešavalo u drugom poluvremenu. Šteta što se fudbal igrao manje od 25 minuta, kada već UEFA želi da je lopta što više u igri. Ali, to nije bilo neočekivano. To je nešto sa čim smo morali da se nosimo”, kazao je\n27.08.2019 u 15:12\nIvanić i Stojković nisu pozvani u reprezentaciju Crne Gore\nPODGORICA – Fudbaleri Crvene zvezde Filip Stojković i Mirko Ivanić nisu dobili poziv u reprezentaciju Crne Gore od novog selektora Faruka Hadžibegića, nakon što su otkazali nastup protiv kosovske selekcije u Podgorici pre dva meseca. Ivanić i Stojković su, kao i tadašnji selektor Crne Gore, a sada Srbije Ljubiša Tumbaković, odbili su da igraju protiv tzv. Kosova i tako verovatno „zatvorili vrata” u crnogorskom timu. Za prijateljski meč protiv Mađarske i protiv Češke u kvalifikacijama za EVRO 2020. nema ni štopera Partizana Igora Vujačića, koji je bio na spisku za junsku akciju, ali je tu njegov klupski saigrač Aleksandar Šćekić, javlja Tanjug. Crna Gora čeka Mađarsku 5. septembra u Podgorici, a pet dan kasnije na istom stadionu Češku.


Loznica: Presuda za iznudu od 20.000 evra | BN\nLoznica: Presuda za iznudu od 20.000 evra\nSudsko veće Osnovnog suda u Loznici, kojim je predsedavao sudija Dragan Martinović, proglasilo je krivim Ljubinka T, Milana D, Nedeljka B i Dušana za iznudu 20.000 evra od porodice Čolić iz Loznice, koja se dogodila početkom 2005. godine.\nSrbija 31.07.2016 | 13:50\nLjubinko i Nedeljko su osuđeni na po šest meseci zatvora, Milan na kaznu za mesec dana dužu od njih, Dušan je "zaradio" uslovnu kaznu zatvora od šest meseci pod uslovom da krivicu ne ponovi u roku od godinu dana posle pravosnažnosti.\nLjubinku T, inače bivšem policajcu, odbijena je tužba za neovlašćeno držanje vatrenog oružja, municije ili eksplozivnih materijala, mada mu je, prilikom pretresa, pronađen 91 metak, kalibra 7,62 za automatsko oružje.\nZanimljivo je, u najmanju ruku, što se više od 11 godina čekalo na ovu, inače, prvu presudu koja je nepravosnažna, jer pravo žalbe ima i odbrana i OJT iz Loznice, koje je zastupala zamenik OJT Miljana Aleksić. Događaj zbog koga je osuđena ova "četvorka", još je u jako svežem sećanju mnogim Lozničanima, jer je porodica koja se našla na meti iznuđivača, doživela postavljanja eksploziva u dva navrata, zašto je korišćena i "zolja".\nLjubinko T. je posle tog događaja u svoj dosije dopisao i osudu za lažno predstavljanje, nanošenje teških telesnih povreda i uvredu. Sud mu je, ipak, pri određivanju kazne cenio kao olakšavajuće okolnosti "korektno ponašanje na sudu i slabo imovno stanje".\nMilan D, koji je dobio sedam meseci zatvora, slovi za čoveka koji, s razlogom, treba da slavi ovdašnju "palatu pravde" iz bivših vremena. Za razna krivična dela, koja su suđenja u ovom sudu, osuđivan je uslovnim ili novčanim kaznama i to, kako smo ustanovili, najmanje 10 puta.\nOd porodice Čolić, koja slovi za ozbiljnu i časnu u gradu, traženo je 20.000 evra, kako bi ih oni koji to čine ostavili na miru. Čolići su spremili pare, ali i slučaj prijavili policiji, koja je obeležila novčanice i preduzela sve potrebne korake da krivce uhapsi u Beogradu, u trenutku kad su mislili da ih samo nekoliko minuta deli od podele plena.\nSudija koja je ranije sudila ovaj predmet, u međuvremenu, otišla je u penziju, a, kako smatraju iole upućeni, ova presuda i činjenica da je prva koja je doneta 11 godina posle učinjenog dela, svedoči o lozničkim (ne)prilikama koje vuku korene do današnjih dana.\nInteresantno je da su, i Ljubinku T. i Milanu D, kazne povećavali apelacioni sudovi, dok je Milan u Loznici ostajao, uvek, bez zatvorske kazne, a Ljubinko je osuđivan na šest meseci, kako neki kažu, što u šali, što u zbilji, "valjda taman da je mogao, da je tako ostalo, da se vrati u policijske redove".\nJa'jakoga mi suda.MOMCI u BUDUĆE pazite kako radite.toliko godina su spavali,i oni će nama da garantuju sugurnost???


Kragujevac: Nastavljeno suđenje predsedniku Sindikata oružara\nHronika Autor:Aleksandra Petrović10. nov. 202016:15 > 16:17\nU Osnovnom sudu u Kragujevcu, danas je saslušanjem svedoka, nastavljeno suđenje predsedniku Sindikalne organizacije "Zastava oružje" Draganu Iliću, po krivičnoj prijavi za navodni napad na službeno lice, koju je protiv njega podneo predsednik Nadzornog odbora (NO) fabrike, pukovnik Vojske Srbije Ivica Marjanović.\nU optužnici koju je podiglo Osnovno javno tužilaštvo u Kragujevcu, navodi se da je predsednik Sindikalne organizacije ‘’Zastava oružje’’ tokom štrajka zaposlenih 18.maja 2018. godine u službenim prostorijama fizički napao pukovnika Ivicu Marjanovića, predsednika fabričkog Nadzornog odbora.\nPrema navodima iz optužnice, Marjanović i članovi Nadzornog odbora, prilikom štrajka zaposlenih nalazili su se u kancelariji generalnog direktora, u koju je ušao predsednik Sindikata Dragan Ilić.\nNa otvaranju glavnog pretresa u novembru prošle godine, Marjanović je naveo da mu je tada Ilić pretio, a potom krenuo i rukom sa namerom da ga udari. U pokušaju da to izbegne, Marjanović je rekao da je zadobio povredu kičme, posle čega je lekarsku pomoć zatražio na Vojno medicinskoj akademiji (VMA).\nPrema optužnici, Ilić se tereti za napad na službeno lice u službenim prostorijama.\nSuđenje predsedniku Sindikata oružara, počelo je pre godinu dana, a posle današnjeg saslušanja svedoka optuženi Dragan Ilić za Nova.rs je izjavio da je celokupan postupak koji se vodi protiv njega „farsa sa ciljem da se rasturi najveći sindikat u fabrici“, te da se ne oseća krivim za navodni napad koji mu se stavlja na teret.\n„Savest mi je apsolutno čista, niti sam napao Marjanovića, niti se osećam krivim. Osećam se kao progonjena zver koja je na odstrelu već duži vremenski period“, istakao je Ilić.\nOn je naveo da je sudjenje samo „mikrosegment u okviru celokupne kampanje koja se vodi protiv Sindikalne organizacije, u nameri da se oslabi radnički pokret“. Ilić je podsetio da je predsednik NO pukovnik Ivica Marjanović, protiv njega podneo više krivičnih prijava zbog kojih je svakodnevno na „raznim saslušanjima“ u policiji, objašnjavajući da Marjanović na svako spominjanje svog imena, „reaguje prijavom u tužilaštvu i policiji“’.\n„Svaki put kada za teško stanje u fabrici Sindikat istakne da je za to odgovoran predsednika NO, to je okarakterisano kao ‘napad na službeno lice’. Mi jednostavno ne možemo da izbegnemo spominjanje Marjanovićevog imena, jer je on odgovoran za enormne gubitke i mnoge stvari koje se događaju u fabrici. Zbog toga posle svakog našeg javnog obraćanja usledi prijava“, priča Ilić, ocenjujući da je takvo ponašanje „neviđeni mobing i pritisak na Sindikat“.\nIlić za naš portal ističe da je o „lošem stanju u fabrici“ Sindikat više puta upozoravao Ministarstvo odbrane, ali da do sada, tvrdi on, nije bilo nikakve reakcije. Navodi i da su o mobingu, koji se sprovodi nad njim, kao predsednikom Sindikalne organizacije, obaveštene centrale Saveza sindikata Srbije i Sindikata Metalaca, koje će, kako najavljuje zatražiti njegovu zaštitu.\nPukovnik Vojske Srbije Ivica Marjanović, po čijoj prijavi je Osnovno javno tužilaštvo u Kragujevcu podiglo optužnicu protiv Dragana Ilića, za naš portal je rekao da o suđenju ne može da priča ništa dok je postupak u toku, te da će sa novinarima razgovarati po okončanju sudjenja.\nGlavni pretres počeo je u novembru 2019. godine, a novo saslušanje svedoka zakazano je za 10.decembar.\nZbog pandemije koronavirusa, radnicima ‘’Zastava oružja’’ nije omogućeno da prisustvuju današnjem suđenju.


Vučić Bajdenu: Birajte između “Velike Albanije“ i normalne Srbije | Republika Srpska\nНасловна Србија Vučić Bajdenu: Birajte između “Velike Albanije“ i normalne Srbije\nVučić Bajdenu: Birajte između “Velike Albanije“ i normalne Srbije\nBEOGRAD – Incident na fudbalskoj utakmici Srbija-Albanija bio je jedna od centralnih tema telefonskog razgovora premijera Srbije Aleksandra Vučića i potpredsednika SAD Džozefa Bajdena, piše današnji „Informer“.\nNjihov razgovor u sredu trajao je više od pola sata, piše beogradski dnevnik, i dodaje da upućeni kažu da su dvojica državnika tokom razgovora bili veoma otvoreni, čak u nekim trenucima prilično neformalni. „Odmah su razmenili mišljenja i utiske posle incidenta na stadionu ‘Partizana’.\nVučić je ponovio svoj stav da je sve izrežirano kako bi se zgazio ponos Srbije, uprkos njegovim upozorenjima EU zvaničnicima“, piše „Informer“.\nList dodaje da je Vučić, završivši izlaganje, američkom kolegi otvoreno rekao: „Gospodine Bajden, sada možete da birate između ‘velike Albanije’ i normalne Srbije“. „Bajden mu je na to odmah odgovorio: SAD svakako ne podržavaju ‘veliku Albaniju’.\nSrbija ima našu punu podršku“, preneo je sagovornik „Informera“.\nVladina Kancelarija za saradnju sa medijima saopštila je u sredu da je Vučić razgovarao sa Bajdenom, koji je ponovio da SAD daju punu podršku evropskom putu Srbije, kao i da su dvojica sagovornika postigla saglasnost o značajnom unapređenju bilateralnih odnosa.\nTo je bio drugi razgovor dvojice zvaničnika u nedelju dana.\nPročitajte još:* Unuka Salija Beriše kritikovala Albance, dobila pretnje* Šta je sve mogao da uradi “dron” koji je nosio zastavu “Velike Albanije”? * Brat premijera Albanije izazvao prekid utakmice! * FOTO: Kako se upravljalo dronom sa zastavom Velike Albanije* Albanci nastavljaju sa provokacijama: Zastavu videlo sedam miliona Srba i predsednik Nikolić * Pamflet Velike Albanije skandal na nivou Šimunićevog pokliča na Maksimiru


AMERIKANCI SU OVIM PITANJIMA PREZNOJILI VUČIĆA: Otkriveno, šta toliko žulja predsednika Srbije! POGLEDAJTE DOKUMENT! (FOTO)\nPredsedniku Srbije u Vašingtonu je priređen neprijatan sastanak s Majkom Pensom. Vučić je suočen s neispunjenim obećanjima, ali i upozoren na poteze Srbije koji zabrinjavaju SAD, saznaje Kurir iz američke administracije\nObjavljeno: 19.07.2017. 21:07h\nPredsedniku Aleksandru Vučiću u Vašingtonu je priređen veoma neprijatan sastanak s potpredsednikom SAD Majkom Pensom, na kojem ga je domaćin suočio s neispunjenim obećanjima, ali i upozorio na poteze Srbije koji u najmanju ruku zabrinjavaju Stejt department, saznaje Kurir od izvora u američkoj administraciji.\nPojedini dokumenti koje je Kongres razmenio s Belom kućom, a u koje je naš list imao uvid, nedvosmisleno pokazuju da je Pens izručio Vučiću spisak tema koje, kako se formuliše u dopisu kongresmenke Edi Bernis Džonson, zabrinjavaju.\nU šest tačaka se navodi koje su prepreke u unapređenju odnosa dve zemlje. Dopis kojim se članica Kongresa Džonson obratila potpredsedniku Pensu prenosimo integralno.\nPOTPREDSEDNIČE PENS, Pišem vam zabrinuta zbog predložene posete Aleksandra Vučića Vašingtonu 17. jula. Snažno podržavam evrointegracije Srbije i pozdravljam napore američkog ambasadora Kajla Skata u negovanju demokratskih institucija, poštovanju zakona i sprovođenju ekonomskih reformi. Saglasna sam da je prioritet pomoći Srbiji da postane regionalni ekonomski centar i pokretač regionalnog rasta u izuzetno važnom privatnom sektoru. Ostajem puna nade da možemo zajedno da radimo dok administracija nadgleda ruski i iranski uticaj na region.\nPRVO, Srbija je učestvovala u zajedničkoj vojnoj vežbi s Rusijom i Belorusijom, pod nazivom „Slovensko bratstvo“, nedaleko od poljske granice, na dan kad je Crna Gora postala članica NATO. Te provocirajuće vežbe su zabrinjavajuće. U 2015. srpske snage su ušle u regiju Krasnodar, na granici s Krimom, koji je okupirala Rusija, a u novembru 2016, iste nedelje kad su američke snage sa NATO partnerom bile u Crnoj Gori, Srbija je održala sličnu vojnu vežbu s ruskim snagama. Ono što najviše zabrinjava jeste lična ponuda ruskog predsednika Vladimira Putina od prošlog marta da Srbiju snabde sa šest borbenih aviona „mig 29“, 30 tenkova T-72 i 30 oklopnih vozila BRDM-2. Verujem da ovakvi potezi dodatno destabilizuju ionako osetljiv region. Nadam se da ćete obezbediti zalaganje predsednika Vučića nezavisno od toga da li prihvati ovu ponudu, i dobiti objašnjenje zašto je Srbiji potrebna ovako teška vojna oprema.\nDRUGO, zabrinuta sam izveštajima da mala grupa, predvođena predsednikovim bratom Andrejom Vučićem i četvoricom njegovih bliskih prijatelja, Nikolom Petrovićem, Zvonkom Veselinovićem, Slavišom Kokezom i Nenadom Kovačem, nastavlja da rukovodi svim infrastrukturnim i javnim projektima. Njihova veza sa Aleksandrom Mihailovičem Babakovom, specijalnim izaslanikom ruskog predsednika Vladimira Putina, takođe treba da se ispita. Znajući vašu posvećenost slobodnom ekonomskom tržištu i negovanju potencijala američke industrije u zemlji i inostranstvu, nadam se da ćete od predsednika Vučića dobiti odgovor povodom aktivnosti pomenute grupe.\nTREĆE, samo deset dana pre vašeg govora o Iranu, održanom u Vašingtonu 26. marta, potpredsednik Vlade i ministar trgovine, turizma i telekomunikacija Rasim Ljajić dočekao je iransku delegaciju predvođenu ministrom spoljnih poslova Muhamedom Džavadom Zarifom. Srbija aktivno produbljuje diplomatske i ekonomske veze sa Iranom. Nakon bilateralne posete, Beograd postaje dom Iranskom biznis centru za Balkan, sa utvrđenim ciljem uspostavljanja više direktnih letova iz regiona ka Teheranu. Iran aktivno traži investicione prilike u okviru srpske privatizacije. Prošlog novembra predsednica Narodne skupštine Maja Gojković posetila je Teheran radi intenziviranja razgovora s ministrom privrede, rudarstva i trgovine Muhamedom Rezom Nemacadehom. Nadam se da ćete osigurati odgovor predsednika Vučića na pitanje da li njegova vlada namerava da dozvoli iranskim izvorima da investiraju u Srbiju i da uspostavi direktan let od Beograda ka Teheranu.\nČETVRTO, pre posete Beloj kući predsednik Vučić mora da razjasni buduće planove u vezi s Rusko-srpskim humanitarnim centrom u Nišu. Rusija je od Srbije tražila specijalno zaštićen diplomatski status ove ustanove i ruskih radnika u njoj. Ne verujem da je Rusija imala dobre namere postavljajući ovu ustanovu na manje od 240 kilometara od 600 američkih vojnika stacioniranih u kampu Bondstil. Nadam se da ćete osigurati da predsednik Vučić ne podari diplomatski imunitet ovoj instituciji, kao i da će zakazati vežbu civilne zaštite sa NATO pre kraja ove godine, kao što je obećao.\nPETO, dok administracija predstavlja smele planove za izvoz američkog prirodnog gasa, duboko sam zabrinuta zbog srpskog zalaganja za Južni tok prošlog meseca. Nadam se da ćete obezbediti obećanje predsednika Vučića da će zabraniti oživljavanje Južnog toka i da će sa SAD i Evropom raditi na negovanju alternativnih izvora energije.\nŠESTO, sedam godina je bilo potrebno Srbiji da osudi devetoricu ljudi zbog paljenja američke ambasade u februaru 2008. Većina je prošla samo sa uslovnom kaznom, koja će biti izvršena ukoliko počine još neko krivično delo. Dalje, oni koji su ubili trojicu američkih državljana 1999. još su na slobodi. Nadam se da ćete pre sastanka s predsednikom Vučićem obezbediti njegovo obećanje da će razjasniti kazne za ove kriminalce i planove vlade u rešavanju slučaja braće Bitići.\nPodsećaju na susret iz 2015.\nDAVAO IMPRESIVNA OBEĆANJA BAJDENU\nPredsednik Vučić je dao impresivna obećanja u junu i septembru 2015. godine, prilikom posete Vašingtonu. On je u to ponovo uverio potpredsednika Bajdena prilikom posete prošlog avgusta. Nažalost, nije bilo vidljivog napretka u vezi sa ovim pitanjima. Istini za volju, uz sve poštovanje, mora se istaći da demokratske vrednosti i evroatlantske integracije i dalje nazaduju.\nNadam se da će vaš sastanak s predsednikom Vučićem biti odložen dok ne dođe do opipljivog napretka i jasnih obećanja. Pozdravljam vašu planiranu posetu Podgorici sledećeg meseca radi sastanka sa zvaničnicima. Uverena sam da će vreme koje budete proveli na zapadnom Balkanu dalje osnažiti demokratske vrednosti i principe slobodnog tržišta. Pre nego što ovog meseca ugostite predsednika Vučića u Vašingtonu, nadam se da ćete ga podstaći u konstruktivnom radu u regionalnoj saradnji demokratskih saveznika. Ovo neće koristiti samo bilateralnim odnosima već i stabilnosti širom regiona.\nNE ODUSTAJU Kongresmeni podsetili Vučića na Gurija\nKO JE KRIV ZA UBISTVO BRAĆE BITIĆI?\nGrupa kongresmena uputila je potpredsedniku Pensu pismo u kojem navode da je Vučić okrivio bivšeg komandanta Žandarmerije Gorana Radosavljevića Gurija za umešanost u ubistvo braće Bitići.\n- Tokom svojih prethodnih poseta Beloj kući 2015. predsednik Vučić je obećao američkom narodu da će rešiti ovaj slučaj u najkraćem mogućem roku. Ta obećanja nisu ispunjena. Predsednik Vučić je nastavio da održava bliske odnose s glavnoosumnjičenim u ovom slučaju, Goranom Gurijem Radosavljevićem... Kad je ambasador SAD u Srbiji Kajl Skat ispitivao odnos Vučića i Radosavljevića, predsednik je rekao da bi „kritičari trebalo da se stide“ - navodi se u pismu.\nAleksandar VučićVašingtonMajk Pens


Sportske.net - Lalatović i Puškarić: "Nema razloga za nervozu"\nLalatović i Puškarić: "Nema razloga za nervozu"\nTrener ekipe Čukaričkog i jedan od najiskusnijih fudbalera tima sa Banovog brda su govorili pred utakmicu protiv Bačke.\nRadnički morao da dovede i petog golmana, Hrvat pomaže Šumadincima!\nŠef stručnog štaba Čukaričkog Nenad Lalatović i fudbaler Darko Puškarić uoči utakmice desetog kola protiv Bačke slažu se u oceni da ih očekuje težak susret sa čvrstom ekipom, koja nema poraz u poslednja četiri kola, ali i da nema razloga za nervozu pred taj susret.\n"Definitivno imamo problem u realizaciji, to je naš najveći problem u ovom trenutku. Ali ne vidim razlog zbog kog se ne bi dobro spremili za meč protiv Bačke. Imali smo pre poslednjeg poraza dve pobede, atmosfera je dorba u ekipi. Bačka nema poraz poslednje četiri utakmice, igraju tvrdo. Očekuje nas teško gostovanje, ali daćemo naravno sve od sebe da ubeležimo pobedu. U sredini smo tabele nema razloga za nervozu", rekao je Lalatović.\nPuškarić je ocenio da neće biti nepoznanica u utakmici protiv Bačke.\n"Oni su iskusna, čvrsta ekipa. Videćemo u nedelju kako će sve izgledati, ali neće biti nepoznanica, jer smo igrali više puta i prijateljske i prvenstvene mečeve. Nema razloga za nervozu, to je prilika za nas da se vratimo u pobednički kolosek", rekao je Puškarić.\nUtakmica desetog kola Bačka-Čukarički igra se u nedelju 17.septembra od 16 časova u Bačkoj Palanci. Naša ekipa je trenutno sedma na tabeli sa 13 bodova, a Bačka 14. sa šest.


Prodato 363 državnih kola od ukupno 510 › Made-in-Germany.rs\nNa javnoj aukciji 15. maja, inače trećem i poslednjem krugu prodaje službenih vozila u vlasništvu Republike Srbije, prodata su 124 vozila za oko 28 miliona dinara,pa je od ukupno 510 vozila u tri kruga licitacije prodato njih 363 za oko 115,6 miliona dinara.\n– U ovom krugu licitacije učestvovalo je 306 ponuđača, koji su bili zainteresovani za kupovinu 124 vozila, od ukupno 271ponuđenog.Najviše, ili 59 ponuđača bilo je zainteresovano za “opel astru” iz 2008. godine, sa pređenih 119.101 kilometar, koju je koristila “Elektrodistribucija Valjevo”. Za “mazdu 6” iz 2008. godine, koja je prešla 153.439 kilometara, korišćenu od strane “Elektrovojvodine”, bilo je 47 ponuđača, a vozilo je prodato za 1.125.918 dinara, dok mu je početna cena bila 445.918 dinara- navela je članica komisije za sprovođenje postupka javnog nadmetanja Ivana Zeljić, a prenosi agencija „Tanjug“.\nOna je dodala da je visoku cenu postigla i “škoda superb”, 2010. godište, koju je koristilo Javno preduzeće “Srbijagas”. Za ovo vozilo, sa pređenih 209.424 kilometra, početna cena je iznosila 534.450 dinara, a prodato je za 1.084.450 dinara.\nU prvom krugu javnog nadmetanja, 26. marta, izlicitirano je 37 vozila, ali su tri kupca odustala, pa su prodata 34 službena automobila, dok je u drugom krugu,9. aprila, licitirano 208 vozila, a posle odustajanja kupaca, prodato je njih 205. Na javnom nadmetanju pravo učešća su imali građani koji su ispunili uslove iz oglasa, odnosno koji su se registrovali za učešće u licitaciji i uplatili predviđeni iznos depozita.Ostvarenu cenu sa aukcije kupac plaća odjednom u dinarima, asredstva prikupljena na ovaj način predstavljaju prihod budžeta Republike Srbije.\nKako je objasnila Ivana Zeljić, o sudbini državnih vozila koja nisu prodataodlučiće Vlada Srbije, a najverovatnije će biti ponuđena državnim ustanovama koje budu iskazale interesovanje i potrebu za njihovo korišćenje.\nOd MiG na 19/05/2015 / Auto industrija, Finansije, Investicije, Trgovina / Ostavite komentar\n"Gebruder Weiss" je ovlašćeni privredni subjekat


Učestala upozorenja o ruskom uticaju na Balkan\nAmerička diplomatija sve češće upozorava na povećani ruski uticaj na Balkanu. Pomoćnik drzavnog sekretara zadužen za odnose sa javnosću Daglas Frenc je na nedavnoj debati u Briselu upozorio zemlje sa Balkana, uključujući i Makedoniju na, kako je rekao, ono što dolazi iz Rusije.\nOn je istakao da su oči SAD-a fokusirane ka Balkanu i da su Amerikanci uvek tu da pomognu, dodajući da, kao i druge zemlje u okruženju Rusije koje su u sferi njenih želja i uticaja, i balkanske države trebaju biti zabrinute zbog onoga što dolazi iz zvanične Moskve.\nOvo je drugo upozorenje koje dolazi od američke administracije u kratkom periodu. Krajem prošlog meseca državni sekretar Džon Keri, govoreći u potkomitetu Senata o budžetu za narednu godinu, rekao da su Makedonija, Srbija, Crna Gora i Kosovo, kao i Gruzija, Moldavija i Pridnjestrovlje, na liniji vatre.\nUniverzitetski profesor Mersel Biljali kaže da ova upozorenja ukazuju na realnu mogućnost povećanog ruskog političkog, bezbednosnog i ekonomskog uticaja na Balkanu.\n“Posle propadanja Južnog toka, praktično i Rusi nemaju veliki interes ovde, nego hoće da drži ovaj region kao monetu za potkusurivanje, odnosno za balansiranje interesa u odnosu na Ukrajinu i Krim”, komentariše Biljali.\nProfesor Nano Ruzin, koji je nekoliko godina bio makedonski ambasador u NATO-u, smatra da su ovakve izjave učestale zbog kolebljivog ponašanja balkanskih država u međunarodnoj politici, ali i zbog povećanih interesa Rusije.\nOn naglašava da zvanična Moskva u zemljama koje pripadaju u prvom krugu njenih interesa i gde živi ruska manjina reagira i vojno, a da se na drugačiji način odnosi prema zemljama sa Balkana.\n“Oni nas nazivaju državama daljeg interesa, kao što su naprimer Srbija, Crna Gora i Makedonija, koje poseduju određenu vrstu osetljivosti na neki panslavizam. A ako govorimo o metodama i sredstvima tog bližeg komuniciranja, svakako su u prednjem planu ekonomska, trgovinska i kulturološka sredstva”, ocenjuje Ruzin.\nInače, u zadnje vreme je primetno sve veće prisustvo ruskih investicija u Makedoniji, što otvara dilemu da li se radi samo o ekonomskim relacijama ili tu ima i nešto više. Sumnje pothranjuje i to što je Makedonija već duže vreme van Evropske unije i Rusija može iskoristiti taj vakum za svoj politički uticaj.\nAnalitičari kažu da Rusija zbog ukrajinske krize sve jače pokušava da bude prisutna na tržištima u svetu, pa i na Balkanu. U Makedoniji najviše ruskih investicija ima u rudarstvu i energetici, gde su prisutni preko benzinskih stanica Lukoila.\nU Skoplju je počela izgradnja crkve ruskim kapitalom, a biznismen iz Rusije je bio donator novog osvetljenja milenijumskog krsta iznad glavnog grada.\n“Sama izgradnja ruske crkve pokazuje da, pored ekonomije i kapitala, sada i politika polako zauzima neko mesto na balkanskim prostorima. Ruski kapital, koji je do sada bio prisutan na Bliskom istoku, mislim da će se polako seliti ka Evropi i da će pomerati granice ekonomske transverzale”, kaže biznismen Zore Temelkovski.\nEksperti smatraju da i nedavna inicijativa o ruskom medijatorstvu u sporu između Makedonske i Srpske pravoslavne crkve može predstavljati pokušaj političkog uticaja Moskve.


A najboljeg igrača sveta - čeka težak put do titule.\nKao prvi nosilac, Novak Đoković je slobodan u prvoj rundi, a u drugoj igra protiv pobednika meča u kome se Danijel Evans iz Velike Britanije sastaje sa Tejlorom Fricom iz SAD. Evans je, podsetimo, nedavno eliminisao Noleta sa mastersa u Monte Karlu.\nProđe li Frica, Đokovića u trećem kolu čeka Grigor Dimitrov, 16. nosilac, koji na putu do tog duela treba da pobedi dva kvalifikanta.\nNadalov put bi, ako sve bude kako se očekuje, trebalo da izgleda ovako: Janik Siner, Denis Šapovalov, Aleksandar Zverev, Danil Medvedev, a imajući u vidu da je juče poražen u četvrtfinalu madridskog mastersa, nema sumnje da će u Rimu želeti da dokaže da je i dalje sa pravom nazivan "kraljem šljake".\nU Rafinoj polovini žreba je Laslo Đere, koji treba da igra sa 11. nosiocem, Pablom Karenjom Bustom, kao i Miomir Kecmanović, koga je žreb upario sa Aslanom Karacevim, koji na Serbia openu savladao Đokovića. Pobednik tog meča igraće protiv Medvedeva u drugoj rundi. Filip Krajinović će za prvog rivala imati Felika Ože-Alijasima, a potom, ako prođe, odmeriće snage sa osmim nosiocem, Dijegom Švarcmanom.


Srbija se i danas bori za čast i slobodu\nBeograd/Solun, 11. novembar 2021.\nMinistar spoljnih poslova u Vladi Republike Srbije Nikola Selaković je danas na Dan primirja u Prvom svetskom ratu posetio u Solunu Srpsko vojničko groblje Zejtinlik gde je položio venac.\nSelaković je naglasio da smo platili veliku cenu da bismo danas živeli u suverenoj, slobodnoj i uspravnoj Srbiji.\nSrbija se i danas bori za čast i slobodu sebe i svoga naroda na svakom mestu, i pobeđuje u ekonomiji, u prosveti, u sportu, pobeđuje na svim poljima, a tu današnju pobedu omogućili su nam naši slavni preci pobedom pre 103 godine, 11. novembra 1918. godine, rekao je šef srpske diplomatije.\nMinistar je naglasio da 11. novembar, naš dan pobede, kada smo se zlatnim slovima upisali u istoriju sveta, jeste nešto što treba da slavimo i obeležavamo na najsvečaniji način.\nDokle to budemo radili i dokle se budemo sećali, dokle budemo pamtili, dotle ćemo i postojati. Činjenica da danas postojimo, to što stojimo ovde, što postoji i uspravno stoji naša slobodna i suverena Srbija je činjenica koja dokazuje našu pobedu, rekao je šef srpske diplomatije.\nMinistar je poručio da treba da se sećamo velike žrtve koju je srpski narod podneo u Velikom ratu boreći se za čast i svoju slobodu, kao i za slobodu Srbije i srpstva.\nNa to moramo da se podsećamo često, svake godine, zato što ovde na ovom mestu počiva više od 8.000 najboljih sinova naroda srpskog iz svih krajeva gde su Srbi živeli i gde danas žive, koji nisu dočekali taj trenutak slobode, ali su svoje mlade živote uzidali u tu našu nacionalnu građevinu u kojoj mi danas možemo da živimo, naglasio je šef srpske diplomatije.\nOd 21.000 savezničkih vojnika, više od jedne trećine, odnosno preko 8.000, jesu srpski vojnici sahranjeni na Zejtinliku, a ministar Selaković je rekao da je Đorđe Mihajlović, koji danas prima priznanje „Majka Srbija“, ceo svoj život posvetio čuvanju uspomene na one koji ovde počivaju i 61 godinu bdi nad senima naših hrabrih vojnika.\nOvaj divni čovek pokazuje sopstvenim primerom kako jedan čovek može da učini veliko delo za svoj narod i za svoju državu. Kao u „Vremenu smrti“ kada kaže vojvoda Mišić „neka svaki vojnik čisti svoje cokule, pušku, pripremi svoju municiju“, da svako dakle radi svoj posao i čeka onaj trenutak kada može da da svoj doprinos nečemu što je veliko nacionalno delo. Naš deda Đorđe Mihajlović to radi punu 61 godinu, rekao je ministar Selaković.\nNa nama svima koji ovde dolazimo jeste da čuvamo uspomenu na naše vojnike, da slavimo današnji dan ne samo kao Dan primirja, tako ga slavi cela Evropa, nego kao dan pobede. Naš narod, naša država su pobedili, 1.247.435 žrtava je malena Srbija položila za slobodu i čast ne osvajajući, ne porobljavajući, nego oslobađajući i štiteći svoju čast i slobodu i to je nešto čime treba da se dičimo i što treba da nam služi kao primer, naveo je Selaković.\nSelaković je podsetio da kada je okupator došao u Srbiju 1915. godine, prva stvar koju je uradio bila je štampanje umrlice kojom je obaveštavao svet da je Srbija umrla.\nSrbija nije umrla, Srbija je vaskrsla, Srbija i danas stoji uspravno, poručio je Selaković.


Poslednja usluga Prištini pred odlazak Mogerinijeve - 16.08.2019, Sputnik Srbija\nPoslednja usluga Prištini pred odlazak Mogerinijeve\nOdlazeća šefica diplomatije Evropske unije Federika Mogerini pozvala je i predstavnike Prištine na predstojeći sastanak ministara spoljnih poslova EU i zemalja... 16.08.2019, Sputnik Srbija\n© AP Photo / Hektor PustinaHašim Tači i Federika Mogerini na samitu u Tirani\nOdlazeća šefica diplomatije Evropske unije Federika Mogerini pozvala je i predstavnike Prištine na predstojeći sastanak ministara spoljnih poslova EU i zemalja kandidata za članstvo, koji će biti održan u Helsinkiju.\nTo su prenele „Večernje novosti“, koje navode da Mogerini na taj način hoće da svom nasledniku, Špancu Žozepu Borelu, nametne da lista učesnika budućih sastanaka ovog formata uključuje i prištinske političare.\nTe sastanke, koji se održavaju na svakih šest meseci, organizuje predsedavajući EU, ali formalno — šef diplomatije, u ovom slučaju Mogerinijeva, upućuje pozive.\nIzvori „Večernjih novosti“ tvrde da je Mogerinijeva u sredu iznenada odlučila da pozivnicu pošalje i predstavnicima privremenih institucija Prištine, odnosno šefu diplomatije takozvane države Kosovo Bedžetu Pacoliju, uprkos protivljenju zvaničnog Madrida i činjenici da niko od zemalja to nije tražio.\nTi sastanci se održavaju u formatu u kojem je ispred učesnika navedeno samo ime i prezime, bez državnih obeležja, ali je stav Beograda da zvaničnicima privremenih institucija Prištine nikako nije tu mesto.\nMinistar spoljnih poslova Srbije Ivica Dačić rekao je da će se sa predsednikom Aleksandrom Vučićem konsultovati — da li Srbija da učestvuje na narednom sastanku ministara spoljnih poslova zemalja članica EU i kandidata u Finskoj.\n„Odlazeća visoka predstavnica u poslednji čas je promenila ceo koncept, pa će na sastanku biti i ’zemlje partneri‘. To čini na kraju mandata, samo da bi predstavnici Prištine mogli da učestvuju“, naveo je Dačić.


Poslovni savetnik - 1 year ago\nPrihodi od PDV predstavljaju najznačajnije poreske prihode budžeta, pa je razumljiv akcenat koji država stavlja na kontrolu ove vrste poreza. Privrednici i stručna javnost nedvosmisleno podržavaju napore državnih organa usmerene ka povećanju fiskalne discipline i borbe protiv „sive ekonomije“. Ali, ukazaju i na činjenicu da se kao instrumenti u ostvarivanju tog cilja ne mogu koristiti samo i, pre svega, administrativni instrumenti, nametanjem sve većeg opterećenja privredi, koje neminovno dovodi i do povećanja vremena i troškova neophodnih za ispunjenje poreske obaveze.\nMinistarstvo finansija se od početka pripreme za donošenje Pravilnika opredelilo da ovaj posao obavlja bez konsultacija sa privredom i stručnom javnosti. Jedna od posledica takve odluke bila je i odlaganje njegove primene. Pri samom kraju postupka donošenja novog Pravilnika Ministarstvo je, posle niza inicijativa Privredne komore Srbije i strukovnih udruženja, u junu formiralo Radnu grupu za izradu novog Pravilnika, ali je kao osnovu postavilo upravo nacrt Pravilnika, čiji je koncept i sadržaj od samog početka osporavan.\nIpak, zajednički rad predstavnika Ministarstva, Poreske uprave i privrede, predstavljao je značajan napredak u uspostavljanju dijaloga države i privrede, jer su se po prvi put mogla neposredno sučeliti različita mišljenja predstavnika države, privrede i stručnjaka.\nIako su usvojene mnoge primedbe i predlozi privrede, prevladao je stav Poreske uprave da su predloženi sadržaj i koncept Pravilnika neophodni kako bi se obezbedio adekvatan sistem procene rizika, planiranje poreskih prihoda države i obezbedio postupak kontrole.\nNova obaveza, dostavljanje obračuna PDV-komplikovano i skupo\nPored činjenice da je predlog Pravilnika u najvećoj meri skrojen po zahtevima Poreske uprave, samo ministarstvo nije ispunilo dato obećanje da će Pravilnik zajedno sa korisničkim uputstvom biti usvojen do kraja avgusta i time poreskim obveznicima biti omogućen period od četiri meseca za pripremu za njegovo sprovođenje.\nNovim Pravilnikom su uvedene nove evidencije i obaveza poreskih obveznika da, uz PDV prijavu, dostavljaju i obračun PDV-a. Sadržaj i obim propisanih evidencija i pregleda stavlja pred poreske obveznike veoma ozbiljan zadatak prilagođavanja informacionih sistema i računovodstvenih softvera, uspostavljanja novih internih procedura i edukacije zaposlenih.\nUkupan trošak uvođenja novog sistema evidentiranja i izveštavanja u ovom momentu nije moguće tačno sagledati, ali je jedinstvena ocena poreskih stručnjaka da će biti veliki, posebno imajući u vidu da će pored troškova prilagođavanja softvera, koji su jednokratni, troškovi povećanog angažovanja zaposlenih biti stalni. Ovakav finansijski teret najteže će podneti mali privredni subjekti, koji objektivno ne raspolažu dovoljnim materijalnim, finansijskim i ljudskim resursima.\nZadatak, koji je postavljen pred Poresku upravu, je da neposredno po objavljivanju novog Pravilnika sačini Korisničko uputstvo, kao i da od 1. decembra ove godine omogući test verziju za kontrolu dostavljanja pregleda na portalu e-porezi.\nNeprimereno kratak period, koji je poreskim obveznicima ostavljen za primenu novog Pravilnika, primarni je razlog zbog koga privreda zahteva od države pomoć u uspostavljanju novog sistema.\nAleksandar Vasić, zamenik predsednika Grupacije računovodstvenih agencija PKS (autor je bio član Radne grupe Ministarstva finansija za pripremu novog Pravilnika)\nPružanje računovodstvenih usluga je naša osnovna delatnost, a dugogodišnje iskustvo u obavljanju poslova računovodstva naša najbolja preporuka.\nPojašnjenje propisa koštalo građane i privredu 34 miliona dinara